Burrunba kapitainak azpizgora eman ondoan Ganixen etxe guzia, ezin sinetsiz, etxeko jaun zaharraren erranagatik, erregina ibaiaz bertze-alderatu zitakela, engainatua ere Ganixen lagun zenbaiten hitzez, uste izan zuen bertze nonbait segurkiago bilatu behar zela printzesa, Ur-handiren bazterrean baino. Ortarakotz, bide beraz gibelerat igortzen ditu bere soldaduak eta harat hunat barraiaraziz igortzen hurbileko etxeen miratzerat.\nIbai bazterrean zelatan gelditu garderi ere hain gora eta haserre ikusiz urak, iduri zitzaioten arima bizirik etzitakela han alde batetik bertze abia, eta hortarakotz ohi baino gutiago atzarriak zaude .\nHorieri guzieri esker, Ganix gan ahal izan zen ibai alde batetik bertze, sobera trabatua izan gabe.\nOren erdi bat ibili ondoan, gure ihesilariak jautsi ziren zelaixka hertsi eta apal baterat. Han sartzean, arroka tarte batetik ilkiz, etorri zitzaioten aintzinerat gizon bat, berekin zakarkela, gerrikoaz amarratua, erreginaren harri-bizi eta urreriak barnean zituen gorago aipatu dugun kopa.\nHorra haiz, Manuel; ederki hori -dio Ganixek- banakiken hiri zaintzerat emanak ongi zainduak izanen zitukala; ttana hunat, gazin elgarrekin Espainiarat.\nEta erreginaganat itzuliz:\nOrai andrea, igan behar gare hemen aintzinean dugun mendi zut hau gora. Hots! Kuraie! Bertzela ezin baditake, Manuel-ek eta nik sorbaldetan eramanen zaitugu gaineraino.\nPatarra zorrotza baitzen eta goroldioz estalia, uriak lerrakor egina zuen mendi bizkar guzia jendea ezin igan bezalako. Neke handirekin baizik etzitaken hor zango bat bertzearen aintzinerat eman. Arras mendi gainerat heldu gabe, erreginak eta haren lagunek kausitu zuten patar-hegian arroka bat makurtua bertze-alderat, zaramakan bideskari buruz. Arroka hura, erortzerat doan pareta bat iduri, luzatuz zoan bidexkaren ezkerretik. Eskuinean, ondorik gabeko leze beherean, doidoia ezagun zen, harrieri trebes, itzulika, saltoz, arrapotan jausten ziren uren azantza. Etzitaken gainetik harat beha. Behin baino gehiagotan, erregina burua nahasi eta bixta galduz, alditxartu zen; behar zen Ganixen kalapu guzia haren aintzinerat ibili arazteko.\nHots andrea, kuraie, hots maiz zioen Ganixek oraino zenbait urrats eta hor da Espainia; ez gibelerat beha: hau da gatibutasuna!\nEta hitz hoien ondoan, erreginaren begiak oraino pizten ziren, eta hartuz berriz kuraia: Gazin beraz aintzinerat! gazin! zioen.\nOren luze bat hala ibili ondoan bide txar beldurgarri hartan, gure iheslariak heldu ziren elorriz eta arantzez betea zen erreka baterat, aintzinean zuten zelaierat zaramakan bide bakarra.\nHandik ilkitzerat zoazinean, gehiago ez ur laster hertsi bat baizik printzesak iragaiteko, Ganixen arrano-begiak ikusi zituen, iguzkiak dirdiarazten zituen iratzelekuan zabiltzan garden xispak. Bereala, keinu egiten diote erreginari eta Manueli, geldi geldia egon daiten, eta bera apalduz gordetzen da sasiaren gibelean.\nLaster aditzen zituzten garden urratsak; hatsa ahoan isilik zauden iru bidaiantak, izituak, bihotzak panpaka bularrak urratzeko menean.\nZeren ondotik dotik ote dabiltza hemen gizon horiek? Ikusi ote gaituzte? Izerdi hotzak estaltzen dio Ganixi bisaia guzia. Alfer izanen ote dire bada iragan neke eta entsegu guziak? Salbamenduko porturat leltzean erori be lar ote da printzesa etsaien eskuetarat?\nBizkitartean, gardak hurbiltzen dire; jadan Ganix gordea den sasiaren ondoan dire. Ezagun da xispek ostraila ukituz egiten duten harrabotsa. Gehiago dudarik ez da. «Ikusiak gare...» Laster entzuten dituzte garden ele berak:\nZer apokina! zioen batek berrogei ta hamar mila libera printzesa atzematen duenarentzat! Ez ditek harrek urte txarren beldurrik zahartzean.\nEz diagu guretzat hori! dio bertzeak ez duk hunat etorriko printzesarik; hegalak behar litizkek mendi hau behera jausteko!\nHitz hauk azkenak Ganixek aditu zituen, gardak urruntzearekin. Laster itzaldu ziren bidexkaren itzulian, eta, atseginekin Ganixek ikusi zituen ihesi gaten azken hirriskuen beldurrak. Orduan gure bidaiantak berriz abiatu ziren muga alderateko bidean.\nZer biaia nekagarria printzesarentzat! mendi zorrotzen patarreri gora behera ondo gabeko erreketan, sasieri trebes, doi-doia geldituz han hemenka ahalik gutiena hats hartzeko. Emazteki miragarri horrek zer kuraia etzuen erakutsi trebesia guzien erdian! Kasik bortxa egin behar zioen Ganixek leku gaitzenetan besoetan erabiltzerat bere buruaren uzteko hari eta Manueli.\nAzkenekotz, heldu ziren xirripa baten bazterrerat; hura zen Frantzia eta Espainia bereisten dituen muga. Ganix, saltoz iragan eta erreginarekin xirriparen bertzealderat, gelditu zen bide hegian zen barri handi bati kontra, eta haren gainean eskua emanez: «Huna Espainia!» dio printzesari.\nErregina, atsegin handienean hurbiltzen da Ganixenganat eta musu ematen dio hark erakutsi harriari. Hirriskuak, nekeak, ahazten ditu eta libertateaz arindua, lasterka doa, doi-doia oraindik segi dezaketen lagunen aintzinean. Handik lekora, laster printzesa eta haren lagunak igan ziren azken mendixka baten pantuparat. Zer zoramenduan etzituzten begiak hedatu, hurbilean agertu zitzaizkoten ikuspen bihotz altxagarrietarat!\nHan ziren, hurbil zelaian, karlisten armadaren belazko etxola zuriak, lerroka hedatuak; soldaduak harat-hunat zabiltzan; hekien kapelu txuri eta maipolis urdinak alegera ezagun ziren mendi ferdeari buruz. Batzuek kantaz zagozin, bertzeak gitarra jotzen; hauk fandango erotan itzulika, hek jarriak multzoka han hemenka piztu suen inguruan, eleketan zauden esku ta besoak erabiliz euskaldunen haro ohituarekin. Urrunago ostrailpetik ageri zen belazko etxola zuri berezi bat, bandera gorri bat airean zabilakona: hura zen erregeren jartokia.\nUhartzean, eliza bateko eskila-dorre antzerekin gora altxatua eder zagoen ageri zeru urdinean.\nOrduan Ganix, karlisteri agindu bezala, hasten da irrintzinaka, adiarazteko erregina han dela.\nOrdu berean, peza kolpeen orroek inarrosten dituzte mendiak, atabalek eta turutek atzartzen oihartzunak bere gudutiar harrabotsez. Armada guzia bibaka dago; ezkilek errepikatzen dute. Aintzindariek lerrotarat deitzen dituzte soldaduak; zaldiak zaldunekin alegeratuak jauzika bateratzen dire, eta armek iguzkian darioten inar distiantez liluratzen dituzte begiak. Orduan, armadako soinulariek diote hemen ai! ai! ai! mutila!, hantxen Gernikako arbola.\nOrduan errege, aintzindari oste bat ondotik etortzen da erreginaren biderat, eta laster bateratuak, guzien aintzinean elkar besarkatzen dute.


2020-12-18 - Utzi erantzuna\nEta bitartean zaindu zuon burua\n2020-10-09 - Utzi erantzuna\nAtzo bertan clickbait argi batekin aurkitu nintzen: “Radar COVID porrot egiten ari da. arrazoiak azalduko dizkizugu”. Hasieran ez nuen albistea ireki, arazoak zeintzuk izan zitezkeen intuitu nitzakeelako. Baina azkenean, ia-ia nahi gabe, artikulu madarikatua ireki nuen.\nBlog honetan idatzitako artikulu batzuetan aipatzen nuen moduan, helburu argia dute bai Radar COVID zein antzeko aplikazioek: herrialde jakin horretako biztanleriaren bi erenak aplikazioa instalatzea. Zein da arazoa? Aurreikus zitekeena: instalatzea borondatezkoa baldin bada, aplikazioak gizartean duen penetrazio maila dela eta, ezinezkoa zaiola behar duen zundaketa egitea. Eta egiten duenean, positiboak bere positiboaren berria ematen du aplikazioan? Zenbaitek ezetz uste dute, askori ez omen zaielako positiboa jakinarazteko kodea sekula heldu.\nEtorkizun eskasekoak dirudite. Behintzat, hori da nire interpretazioa, momentuz.\nInformazio gehiagoren bila joan nintzen, The Washington Post egunkariaren arabera Radar COVID aplikazioaren penetrazio maila % 20-koa da Espainiako estatuan (askotxo baino, gehiegi iruditu zitzaidan), baina horrela eta guztiz ere, kasurik onenean, oso urrun ei dauka beharrezkoa duen % 60-66-a. Eta gauzak nola dauden aztertzen badugu, esan genezake instalazioa burutzeko momentu kritiko baten gaudela? Nik baietz esango nuke, baina hauegatik edo hargatik, ez duela erronka lortu. Beste adibide bat. Egunkari berdinaren arabera, Irlanda litzateke, non mugikorren % 26-ko kuota lortu duen kasurik oparoena. Eta hau omen da daturik onena Europa mailan. Suitzan, Frantzian edo, baita Estatu Batuetan ere, eskasagoak dira.\nTestu berean irakurri nuen egoera kaxkarretan aplikazioak bere inguruan dauden interakzioen % 25-a, bakarrik, erregistratzen duela. Baina hau gutxi balitz maila baxuko hardwarea duten erabiltzaile askok salatzen dute Radar COVID bateria jan besterik egiten ez duen tripontzia dela eta desinstalatu behar izan dutela. Ez dut bukatu. Radar COVIDek, gutxienez, iOS 13 edo Android 6 behar du, Android sistema eragilearen zatiketa dela eta, eta geek bat baino gehiagorentzat harrigarria izango bada ere, Android 5 erabiltzaile asko dago oraindik. Eta honi guztiari, nire ustez jendearengan eragin handiena duen zera horri aurre egitea gehitu behar diogu: pribatutasuna galtzeari beldurra kentzea. Gauzak erdi ondo (bakarrik) egin izanaren arazoetako bat.\nAplikazioa zertarako erabiltzen den kontutan hartuta, egoera negargarria deritzot.\nEta Europa mailakako aplikazio guztien datuak bateratu nahi dituzte… Jaungoiko prakazabala esango luke amamak!\n| android covid19 iritzia pribatutasuna\nEskerrak idatzita utzi nuen\n2020-09-11 - 1 erantzun\nOHARRA 1: Hitzarurrea, Eta Idazkaritzak txoria zuen maite.\nOHARRA 2: Zenbaitetan arrazoia izateak amorrarazi egiten nau.\nHilaren 9an iritsi zen RadarCOVID aplikazioaren askatze-eguna. Espainiako Digitalizazio eta Adimen Artifizialeko Estatu Idazkaritza hitzordura aurkeztu zen eta hitzeman ziguna eman zigun.\nHitz horiekin esan zigun aplikazioan begiratu genezakeela, hitzeman zuen bezala askatu egin zuela, eta ikusi genezakeela aplikazioek ez dituela datu pertsonalik lapurtzen. Jasotzen. Eta lerroen artean irakur genezakeela kode hori askatzeak gehiago erantzuten ziola aho asko isilarazi behar izate bati, erabaki politiko bati baino.\nUdan irakurri dudan liburu batek nire liburu gogokoenetara salto egin du: To Kill a Mockingbird. Liburuan, epaiketa baten ondoren, bizilagun batek Scout protagonistari esaten dio, epaimahaiak, oraingo honetan behintzat erabakia hartzeko eztabaidatzen denbora dezente pasatu duela. Urte batzuk arinago, gehiegi pentsatu gabe urkatuko zutela Tom Robinson jauna.\nBaina, halere, Tom Robinson urkatuta bukatzen du.\nOndorioztatu nuen Harper Leek, eszena horrekin, gu frogatzen saiatzen dela, gauza batzuk oso pixkanaka ez besterik aldatzen direla. Eta nik, liburu horri esker, ondorioztatu ahal izan dut agian RadarCOVID askatzea ospatu beharko nukeela, duela urte batzuk burutik pasatu ere ez zitzaiela egingo iturburu kodea askatzea. Eta, beharbada egia da. Baina, liburuko epaimahaikideek ez bezala, Espainiako Digitalizazio eta Adimen Artifizialeko Estatu Idazkaritzako epaimahaiak ez du epai hau lehen aldiz eztabaidatzen.\nLiteratura albo batera utziz eta errealitatera bueltatuz, gai hau ixteko azken gogoeta bat.\nEpaimahai berri bat osatu beharko dugu -Indra gabe, noski -, izan ere, software batek konfiantza bereganatu nahi badu, hiru gauza egin beharko lituzke: Lehenik eta behin iturburu kodea askatu. Bigarrenik, kanpo segurtasun auditoretza inpartzial bat bermatu. Hirugarrenik, eta bukatzeko, auditoretzaren emaitza publiko egin, txostenarekin batera.\nEgingo ote dute ala bide erdian geratuko dira ohikoa duten gisa?\nEn fin. Neurrian poztu naiz (Lee-ren omenez). Eta gero, argitaratu dutena irakurtzeari utzi diot. Egia esan, antzerki honek, ni ere nekatzen hasia naukalako!\n2020-09-04 - 2 erantzun


Antropologia by arantza asporosa - issuu\nGizarte Antropologiako Gradua Filosofia eta Hezkuntza Zientzien Fakultatea ı DONOSTIA ı SAN SEBASTIÁN ı\nFilosofia eta Hezkuntza Zientzien Fakultatea Facultad de Filosof铆a y Ciencias de la Educaci贸n Tolosa hiribidea 70 20018 DONOSTIA (Gipuzkoa) e-mail: practicum.fice@ehu.es http://www.sc.ehu.es/sfweb\nGizarte Antropologiako Gradua Filosofia eta Hezkuntza Zientzien Fakultatea www.filosofia-hezkuntza-zientziak.ehu.es\nâ– IKASKETEN DESKRIBAPENA (PRESTAKUNTZA PROGRAMAREN HELBURUAK) Gizarte Antropologia Gizarte Zientzien diziplina bat da, kulturen aniztasuna ikertzen duena, hau da, giza esperientziaren aniztasuna denboran eta espazioan. Antropologiak gaur egungo gizarte gertaera ugaritan sakontzen du, hala nola: desberdintasun sozio-ekonomikoak; etnien identitateak; klaseko, generoko, erlijioko eta adineko identitateak; immigrazioak eta gizarte-politikak; kultura herrikoiaren eta tradizionalaren adierazpen konplexuak; eta, aldaketa soziokulturaletan sortutako egoeren ondorioak. Gizarte Antropologia Graduaren helburua ikasleei beharrezkoak diren tresnak ematea da, kultura-aldakortasuna eta gizarte-bizitzaren konplexutasuna ikertu ahal izateko. Berariazko helburuetako bat da ikasleei gaitasuna ematea eskuratutako jakintzak erabili ditzaten, bestelakoak diren gizarteen eta kulturen arteko harremanak ikertzeko eta ulertzeko, eta baita gaur egungo gaiak aztertzeko ere. Horretarako, ikasleek etnografiako landa-lanak egin, eta hainbat jarduera eremu nahiz testuingurutan esku hartuko dute. Ikasketen planak prestakuntza teoriko, metodologiko eta tekniko trinkoa eskaintzen du eta biharko profesionalei diziplina honen garapen berrienei aurre egiteko beharrezkoak zein nahitaezkoak diren gaitasunak eta jakintzak ematen dizkie.\nâ– SARTZEKO PROFILA Gradua egokia da gizarte-errealitatea eta bere prozesuak ezagutu nahi dituen ikaslearentzat eta gizarte-errealitate horretan ageri den aniztasun eta konplexutasunaren aurrean bereziki sentibera denarentzat. Jarrera kritikoa duten pertsona bizi, ireki eta sortzaileak dira ikasketa hauek egiteko aproposenak; alegia, gizartean esku hartzeko gogoak dituztenak, egoera nahiz espazio anitzak behatzeko prest daudenak eta beste pertsona batzuekin komunikatzeko gai direnak.\nâ– IKASKETEN ANTOLAKUNTZA Kredituak Ikasturtea\n1. maila 2. maila 3. maila 4. maila Guztira\nAdarreko oinarrizko irakasgaiak 36\nBeste adar batzuetako irakasgaiak 24\n60 60 60 60 240\n■ TITULUAREN PROGRAMA Gizarte Antropologia Gradua honako printzipio hauen arabera diseinatu da: diziplinartekotasuna, koordinazio horizontala eta bertikala, ikasketen eta lan-munduaren arteko lotura, eta prestakuntzaren sekuentzia koherentea. Lau urteetan emango diren ikasgai edo irakasgai guztiek 6 ECTS kredituen irakaskuntzakarga dute eta modulutan biltzen dira. Modulu orokorrak honako hauek dira: • Historia. • Filosofia. • Etika. • Soziologia. Antropologiako diziplinaren modulu espezifikoak, berriz, hauek dira: • Gizarte Antropologiaren Teoria eta Historia • Gizarte Antropologiaren Gai Multzoak • Antropologiako Ikerkuntzako Teknikak, Metodoak eta Epistemologia • Gizarte Antropologia arloan lana egiteko prestakuntza • Gradu Amaierako Lana Horrez gain, euskarako moduluak prestakuntza egokia bermatuko du euskararen arauei, erabilera orokorrari eta Giza eta Gizarte Zientzien berariazko erabilerari dagokienez. Nahitaezko eta hautazko irakasgai guztiak, (azken hauek txandaka), euskaraz eta gaztelaniaz egin ahal izango dira. Beste hizkuntza batzuk, hala nola ingelesa edo frantsesa, prestakuntzan emango dira, hainbat irakasgai hizkuntza horietan egin ahal izango direlako. Gizarte Antropologia Graduaren lehen maila eta Filosofia Graduarena berak dira. Ikasturte honetan modulu orokorrei dagozkien irakasgaiak emango dira. Prestakuntzaren antolakuntza ikasgai edo irakasgaien arabera: 1. lauhilabetekoa 2. lauhilabetekoa\nPentsamenduaren Historia I Antropologiarako Sarrera I Filosofiarako Sarrera I Soziologia Filosofiako Oinarrizko Testuak\nPentsamenduaren Historia II Antropologiarako Sarrera II Filosofiarako Sarrera II Antropologiako Oinarrizko Testuak Etika\nAntropologia Politikoa Gizarte Antropologiaren Metodo eta Teknika Kualitatiboak Biztanleria eta Demografia Erritoak eta Sinismenak\nSenidetasunaren Antropologia Historia Antropologia Ekonomikoa Metodo eta Teknika Kualitatiboak II Antropologia Sinbolikoa Ikuspegi Feminista Gizarte Antropologian\nEuskal Kultura I Kultur Politika eta Kudeaketa Zientziaren Filosofia I Metodo eta Teknika Kuantitatiboak I Genero Sistemak: Kulturarteko Ikuspegia\nEuskal Kultura II Kulturarteko Hezkuntza Zientziaren Filosofia II Antropologiarako Iturri Dokumentalak Gizarte Teoria eta Egitura\n1. lauhilabetekoa Kanpo-praktikak HAUTAZKO IRAKASGAIAK Antropologia eta Hizkuntza Euskararen Arauak eta Erabilera Museoak, Kultura Ondarea eta Artea\n2. lauhilabetekoa Gradu Amaierako Lana HAUTAZKO IRAKASGAIAK Antropologia Bisuala Komunikazioa euskaraz: Giza Zientziak eta Gizarte Zientziak Gorputza, Osasuna eta Gaixotasuna Estetika Garaikidea Filosofia eta Literatura Espazioaren Antropologia Mugikortasuna eta Migrazioa\n■ MUGIKORTASUN-PROGRAMAK Antropologiako ikasketak Espainiako unibertsitateetan, Europako herrialde gehienetan, Amerikako unibertsitate askotan eta munduko beste hainbat lekutan ematen dira. Filosofia eta Hezkuntzaren Zientziak Fakultateak, Gizarte Antropologia Graduaren ikasketak egiteko sarbidea ematen duenak, UPV/EHUk bultzatutako mugikortasun-programa hauetan parte hartzen du: Sicue-Séneca, Erasmus, Latinoamerika eta beste norako batzuk. Programei, norakoei, araudiari eta abarrei buruzko informazioa hemen kontsulatu daiteke: http://www.relaciones-internacionales.ehu.es/p274-home/es/\n■ PRAKTIKAK Practicuma (edo kanpo-praktikak) nahitaezkoa izango da Gizarte Antropologia Graduaren ikasle guztientzat. Antropologiaren aplikazio praktikoaren lehen pausoa da, ikasleei enpresetan, erakunde publikoetan eta gizarte- eta kultura-elkarte edo erakundeetan egoteko aukera ematen baitzaie. Practicumak 18 kreditu ditu eta 4. mailako lehen lauhilabetekoan egin behar da. Practicumak lanbiderako atea zabaltzen du, unibertsitatearen eta lan-munduaren arteko lotura egiten du, eta, horrez gain, harremanetan jartzen ditu teoria eta praktika. Practicumak antropologien ohiko eginkizunak egiteko aukera ematen du: hainbat arazori buruzko diagnostikoa eta/edo ikerkuntza; hainbat jarduera eremutako programen plangintza, aholkularitza, kudeaketa eta ebaluazioa; baliabideen dinamizazioa (kulturalak, museoetakoak, etab.); bitartekaritza, berrikuntza eta prestakuntza gizarte-ingurune anitzetan. Horiek egiteko Fakultateak lankidetza-akordioak ditu elkarte, erakunde eta enpresekin. Beren esku-hartze eremu nagusiak honako hauek dira: ikerkuntza eta aholkularitza, museoen eta kulturaren kudeaketa, arreta sozio-sanitarioa, kulturarteko bitartekaritza, garapenerako lankidetza, aukera-berdintasunari eta hizkuntza normalizazioari lotutako arloen dinamizazioa.\n■ ESKURATUTAKO GAITASUNAK Gizarte Antropologia Graduaren ikasketa amaitu ondoren, ikasleak honako gaitasun hauek izango ditu: • Mundu garaikidearen gizarteko eta kulturako aniztasunari buruz hainbat arlotan dauden teoriak ezagutuko ditu, esate baterako: ekonomia eta ekologia, gizarte antolakuntza eta senidetasuna, sistema politiko eta juridikoak, erritoak, erlijioa eta sistema sinbolikoak. • Giza erakundeak aztertzeko eta azaltzeko gai izango da kultura-eraketa zabalenen barruan, ikerketa-xedea den edozein gairen aurrean ikuspegi holistikoa aplikatuta. • Gizarte aniztasunaren berri eman ahal izango du, gizarteko, geografiako eta historiako testuinguruetan, antropologiaren ekarpenei eta beren analisi ikuspegiei balioa emanez. • Oinarri teorikoa, metodologikoak eta teknikoak aplikatuko ditu antropologiako lanetan, jarduera-esparrua edozein dela ere. • Antropologiako ikerketak egin ahal izango ditu, hainbat teknika eta dokumentu-iturriren bidez eginiko landa-lanean oinarrituta. • Eskuratutako jakintzak komunikatzeko eta praktikara eramateko gai izango da, eskuhartze politiken diseinuan, gizartearazoen konponketan, eta, oro har, kultura anitzeko testuinguruetan pertsonen bizi-kalitatea hobetzeko zuzenduriko jardueretan.\n■ GRADUDUNAREN PROFILA Graduduna gizarte-errealitatea aztertzen aditua izango da ikuspegi akademikozientifikotik nahiz profesionaletik. Gizartearen gertakariak eta prozesuak interpretatzeko gaitasuna izango du, ikuspegi konparatibo eta holistiko batean oinarrituta. Era berean, gizarte-aniztasunaren sorreran eragiten duten faktoreekiko sentibera izango da. Eremu teoriko eta praktikoak menderatuko ditu eta tokian tokiko ikasketei buruzko informazioa beste kultura arlo batzuetakoarekin konbinatzeko gai izango da. Bere ezaguerek hainbat arlotan profesionalki aritzeko aukera emango diote, esate baterako, kulturarteko harremanetan, tokian tokiko garapenean eta nazioarteko lankidetzan, kultura ondasunetan eta kultura-kudeaketan, ikerkuntzan eta irakaskuntzan, ikerkuntza aplikatuan eta zerbitzu pertsonal, sanitario eta sozialen Hori guztia aurrera eramateko, gradudunak etnografien gaineko idazketan eta ulermenean prestakuntza izango du eta trebeziak bereganatuko ditu jakintza komunikatzeko, gizartean esku hartzeko eta antropologiako gaietan etengabe hobetzeko.\n■ LAN-MUNDUAN SARTZEA Gizarte Antropologia irtenbide profesional interesgarriak dituen diziplina da. Horien artean mundu garaikidearen eremu garrantzitsuak nabarmentzen dira, hala nola kultura askotarikotasuna, ezagutzaren gizartea, hezkuntza, osasuna, gutxiengoak eta gizarte bazterkeria, eta, oro har, Gizarte Antropologiako prestakuntza jaso duten profesionalen premia duten eta izango duten gaiak. Gizarte Antropologian lizentziadunak dituen laneko aukerak kontuan hartuz, UPV/EHUn ezarriko den graduaren edukiak diseinatzean hiru profil profesional aukeratu dira; hain zuzen, honako lan-eremu hauekin identifikatzen direnak: • Gizarte-aniztasuna eta kulturarteko harremanak: kultura-aniztasunaren gaineko aholkularitza, kulturarteko bitartekaritza, gizarte-intereseko gaien gaineko aholkularitza eta prestakuntza –generoa eta desberdintasuna, kultura askotarikotasuna, migrazioak, giza eskubideak,...• Ikerkuntza aplikatua: aholkularitza, administrazio publikoa eta kulturakudeaketa: museoen eta kultura-ondarearen kudeaketa eta dinamizazioa, tokian tokiko eta komunitateko garapena, kultura-sustapena eta kultura-kudeaketa, aholkularitza giza baliabideetan, gizarteko eta osasuneko baliabideetan, enpresaren arloan... • Irakaskuntza, ikerkuntza eta ezagutzaren hedapena: trebatzaileen prestakuntza, kultura aniztasunaren gaineko prestakuntza, lankidetzak komunikabideetan, partehartzea sentsibilizazio-kanpainetan ,…\n■ EZARPEN-KRONOLOGIA 2010/11 ikasturtea: 1. maila 2011/12 ikasturtea: 2. maila 2012/13 ikasturtea: 3. maila 2013/14 ikasturtea: 4. maila


Maitasunaren inguruan, pote baten bueltan - Goierriko Hitza : Goierriko Hitza\nMaitasunaren inguruan, pote baten bueltan\nMaitasunaren ingurua filosofatuko dute asteazkenean, Irizar tabernan\nLorea Agirre Dorronsoro, artxiboko irudi batean\nMaitasun istorio perfektua: zenbat €€€? izenpean maitasunaren inguruan hausnartuko dute asteazkenean, Irizar tabernan. 18:30ean elkartuko dira. potefilosofikoak@gmail.com helbidera idatzi behar dute parte hartu nahi dutenek. Lorea Agirre Dorronsorok egingo ditu gidari lanak.


Araba ESIko angiografo digital berriak diagnostikoaren kalitatea, emaitzak eta pazienteen segurtasuna hobetzen ditu - Osaraba\nAraba ESIko angiografo digital berriak diagnostikoaren kalitatea, emaitzak eta pazienteen segurtasuna hobetzen ditu\negilea Osaraba · 14 maiatza, 2021\nApirilaren 26tik martxan dago Angiografo Digital Biplano hau, gaur egun erradiologo interbentzionistek eta neurorradiologoek duten tresnarik aurreratuena\nAraba ESIko Zerbitzuko Erradiologia Baskular Interbentzionistako Unitateak 2247 prozedura egin zituen 2020an, eta horietatik 1513 inbasio minimoko prozedura terapeutikoak izan ziren\nAzken belaunaldiko ekipo berri horrek 1 milio euro inguruko inbertsioa eragin du, eta urrats handia egin da patologia ugari diagnostikatzeko eta tratatzeko laguntza medikoan (gibeleko tumoreen eta metastasien tratamendua, iktusa, arteria-buxadurak, aneurismak, etab.), ingurune ez oso inbaditzailean.\nAngiografo berria, aurrekoa ordezten duena zaharkituta geratu delako, AUO Santiagoko eraikin zentraleko 1. sotoan instalatu da, eta, horretarako, prozedura interbentzionistak egiten ziren miaketa-gela egokitu behar izan da, 60 m² inguruko azalera duena.\nUnitate horrek 600 prozedura diagnostiko baino gehiago egiten ditu urtean, hala nola garuneko angiografiak edo aortaren eta gorputz-adarren arteriografiak, eta 500 prozedura terapeutiko baino gehiago egiten ditu. Horien artean, honako hauek nabarmentzen dira: iktus intraarterialen terapia, aneurismen tratamendua, arteriosklerosien birbaskularizazio arteriala edo terapia onkologiko zuzenduak.\nApirilaren 26tik martxan dago Angiografo Digital Biplano hau, gaur egun erradiologo interbentzionistek eta neurorradiologoek duten tresnarik aurreratuena.\nAngiografo digitalak aukera ematen du oso patologia anitzak modu ez oso inbaditzailean diagnostikatzeko eta tratatzeko (prozesu onkologikoetatik hasi, aneurismak konpontzeraino, iktusa duten pazienteen koaguloak kentzeraino), zeharka eta segurtasun handiz. Horri esker, ospitaleko egonaldiak eta paziente askori erasokorragoak zaizkien prozesu kirurgikoak murrizten dira.\nSistema biplano horrek software espezifiko bat du, 3Dn oso xeheak diren irudiekin eta lagundutako nabigazio-sistemekin lan egiteko aukera ematen duena, behar den informazio guztia eduki ahal izateko, bai tratamendua planifikatzeko, bai gauzatzean segurtasuna areagotzeko, esku hartzen ari den lekuaren ikuspegi zehatza ematen baitu une oro.\nSistema berri eta iraultzaile honek, gainera, abantaila oso garrantzitsuak eskaintzen ditu aurreko sistemekiko. Batetik, aztergai den eremu anatomikoaren balorazio azkarragoa eta osoagoa ahalbidetzen du, eta, bestetik, erdira murrizten du informazio kopuru bera lortzeko behar den kontraste-dosia. Horren ondorioz, segurtasun handiagoa dago eta esplorazio-denbora murrizten da, eta, beraz, erradiazio ionizatzailearekiko esposizioa ere bai, unitate honetan lan egiten duten pertsonentzat.\nAraba ESIko Erradiodiagnostiko Zerbitzuko Erradiologia Baskular Interbentzionistako Unitateak, pandemia betean, 2247 prozedura egin zituen 2020an; horietatik 1513 inbasio minimoko prozedura terapeutikoak izan ziren. Horietatik 126 urgentziazkoak izan ziren (odoljarioak, iktusa, giltzurrun-buxadurak, etab.). 63 iktus kode, 54 terapia onkologiko zuzendu eta 131 enbolizazio artatu ziren kontuan. Irudi bidez zuzendutako 500 biopsia baino gehiagori esker lortu zuten diagnostikoa paziente askok.\nEtiketak: AngiografoaAngiologia eta Kirurgia BaskularraHodi eta Interbentzio Erradiologia\nNext story Araba ESIk posta elektroniko bat gaitu du ospitale-arretako kontsulten hitzorduak aldatzeko edo bertan behera uzteko\nPrevious story Araba ESIa "Ospitaleratutako Haurren Egunean"


29 Dec ACUNSA GIPUZKOA BASKET – BAXI MANRESA (71-78)\nPosted at 21:56h in Endesa Liga, Kronikak\tby\tGBC\nHirugarren laurden txar batek baldintzatu egin du Acunsa GBC\nPartidaren lehen minutuetan markagailua berdindua zegoen. Baxi Manresak 4 puntuko abantaila lortzen zuen laurdenaren erdian. Echeniquek Acunsa Gipuzkoa Basketentzat saskiratzen zuen. Manresak tarte txikia mantentzen zuen markagailuan. Oroz eta Radoncic saskiratzen zuten bisitariak markagailuan joateko ez uzteko. Acunsa GBCren 6-0ko partzial batek berdintzen zuen partida 17ra. Azken minutuan Manresak saskiratzen zuen eta Orozek azken segundoan berriro berdintzen zuen markagailua, 19-19.\nBigarren laurdena Span-en hirukoarekin hasten zen. Bigarren laurdenaren hasieraren protagonista Span zen, 8 punturekin 6 puntuko abantaila ematen baitzion Acunsa GBCri. Manresaren erantzuna iristen zen bi hirukokin 27ra berdintzeko partida. Bisitarien partziala 0-12koa zen oraingo honetan 6 gora jartzeko. Echeniquek saskiratzen zuen, bisitari partziala hausteko. Bisitariek 6,75ko saskirazten zuten, eta bigarren laurdenean 6 segidan lortzen zituzten 9 puntuko abantailari eusteko. Span-en bi gehi bat eta Dee-ren hirukoi bat GBC 3ra hurbiltzen zuten. Katalanek 5 punturekin erreakzionatzen zuten berriro, eta atsedenaldia iristen zen, 37-44.\nAldageletatik itzultzean, Baxi Manresak saskiratzen jarraitzen zuen 6,75etik, eta abantaila 10era zabaltzen zuen. Acunsa GBCren lehen puntuak Tomàsek lortzen zituen, hiruko batekin. Acunsa GBC ez zuen asmatzen erasoan, eta Manresak 22 puntuko aldea lortzen zuen. Acunsa GBCren puntuak jaurtiketa libretik iristen ziren Radoncic-i esker. Manresak eroso jokatzen zuen 20 puntuko abantailarekin. Faggiano tiro libreetatik saskiratzen zuen eta laurdena amaitzen zen, 48-67.\nAzken laurdena Orozen hirukoarekin hasten zen eta Baxi Manresak beste batekin erantzuten zuen. Echenique, Tomàs eta Radoncic-en puntuek 12ra murrizten zuten aldea. Amaieratik minutu eta erdira, Acunsa GBCk 10 puntuko errenta jaistea lortzen zuen Deeren hirukoarekin. Etxekoen 9-0 partzialak 71-76 markagailua jartzen zuen. Manresa saskiratzen zuen eta partida amaitzen zen, 71-78.


Larrañaga hotela, Gipuzkoako bihotzean kokaturiko hotela\nGure hotelean erreserbatu\n%10eko deskontuan gure web orrialdean zuzenean erreserbatuta\nAxolagabe utziko ez zaituen hotela\nLarrañaga Hotela Urrestillan, Azpeitiako herritik 3 Km.-ra eta Loiolako Santutegitik 4 Km-tara, Gipuzkoako bihotzean kokaturik dugu.\nGure hotela kostako herriei dagokionez, Zumaia, Getaria, eta Zarautz oso ongi kokatua dago, baita Euskal Herriko hiriguneetatik ere, Donosti, Gasteiz, Bilbo eta Iruñea. Bertan ostatu egitean Gipuzkoan turismoa egiteko aukera izango duzu.\nLarrañaga ostatuak historiaren zati partez gozatzeko aukera ematen digu gaur egunean. Bere jatorria XIV. mendekoa da eta arkitektura berriz XVIII. mende hasierakoa, sute baten ondorioz egurraren ordez harria jartzea erabaki zen, interes historiko artistikoa duen eraikin bat lortuz.\nLarrañaga Hotel Jatetxeak gure instalakuntza guztian WIFI zerbitzua dohain eskaintzen diegu gure bezeroei. Haur parkea eta autoen aparkaleku pribatua dugu. Larrañaga Hotel Jatetxeak Irisgarritasun Zigilua eta Kalitate Turistikoarekin duen konpromisoaren zigilua lortuak ditu.\nOparitu Larrañaga. Zure inguruneko norbaitek gure hoteleko egonaldiaz goza dezatzea nahi izan ezkero, Opari Bonu desberdinak ditugu. Deitu lasai eta informatu inolako konpromisorik gabe.


2019ko uztailaren 22a, astelehena | Ordua Euskal Herrian 14:20:06\nLehen urteurrenaren bueltan, astebururako aurreikusitako ekintzak tokiz aldatzea erabaki dute.\nOrdutik hona lokala atontzen eta askotariko proiektuak eta ekintzak martxan jartzen ibili dira; esaterako, paretetan hainbat horma-irudi margotu dituzte. Urkarock eta Gazte Egunaren bueltan prestatutako hainbat ekimen ere bertan egin ziren, eta uda partean zinema herrikoia antolatu zuten. Horrez gain, herritarren ekarpenei esker, liburutegia sortu dute, eta baita haurtzaindegia ere. Aurrera begira ere, hainbat proiektu dituzte esku artean; baina, esan bezala, epaia dela-eta mehatxupean daude.\n1.440 euroko isuna\nHasieratik egon da kaleratze arriskua. Pasa den urriaren 31n epaiketa bati aurre egin zion gazte taldeak: 1.440 euroko isunarekin zigortzearekin batera, lokala husteko agindua jaso zuten. Erabaki horren kontrako helegitea jarri zuten, baina hori arbuiatu eta husteko agindua eman berri du epaile batek.\nAipatzekoa da proiektuaren lehen urteurrena ospatzeko asteburu honetarako egitarau zabala zuela gertu gazte taldeak: zehazki, ostiralean eta larunbatean askotariko ekintzak egiteko asmoa zuten. Egoera berria ikusita, batzarra egin zuten ostiralean bertan, eta programarekin “ahal den neurrian” aurrera egitea erabaki zuten; baina, aurreikusitako ekimenak Gaztaetxean egin beharrean, Izarrako beste hainbat tokitan izatea adostu zuten.\nOstiral arratsalderako bizikleta martxa prestatu dute herritik; proiektua ikustaraztea du helburu ibilaldi horrek. Jarraian, pintxo lehiaketa egingo dute plazan. Larunbatean, berriz, goizean hasiko dira ekimenak. Kultura etxeak okupazioari buruzko mahai-ingurua hartuko du, 11:00etan; Errekaleor auzoaz, Gasteizko gaztetxeaz eta Bilboko okupazio esperientzia anitzetaz egingo dute berba han. Bazkari beganoa ere egingo dute, Izarrako Beheko Iturri txokoan. Arratsaldeko antzerkia kultura etxean izango dela eta gaueko kontzertuetarako tokia bilatzen dabiltzala ere jakinarazi dute Gaztaetxetik.\nArtikulu hau Hala Bedi irratiak argitaratu du eta CC-by-sa lizentziari esker ekarri dugu ARGIAra.\nKanal hauetan artxibatua: Okupazioa | Okupazioa | Araba


Biografia | Nestor Basterretxea eskultorearen biografia\nBasterretxea, aldarrikapenaren zizelkaria\nErredakzioa | EITB.COM\nEskultorea eta margolaria. Izaera inkonformistak bultzatuta, konstruktibismotik espresionismo abstraktura eraman zuen bere obra, euskal mitologiako erreferentziak islatuz.\nNestor Basterretxearen 60 urteko ibilbideari errepasoa\nNestor Basterretxeak 60 urtean eginiko artelanak bildu dituzte\nBermeon jaio zen Nestor Basterretxea, 1924ko maiatzaren 6an. Hamabi urte baino ez zituenean, 1936an, Espainiako Gerra Zibila lehertu zen, eta jaioterritik Ipar Euskal Herrira alde egin zuten Basterretxearen etxekoek. Eta urte gutxiren buruan, Parisera erbesteratu ziren. Han ekin zion Basterretxeak bere ibilbide artistikoari, margolari eta marrazkilari bezala lehen urratsak emanaz. Bonba hotsek baina, berriro, bizitokiz aldatzera behartu zuten familia. II. Mundu Gerra (1942) abian jarri orduko, Frantzia utzi eta Atlantikoaz bestaldera joan ziren. Buenos Aires hartu zuten bizitokitzat hurrengo 11 urteetan.\nParisen emandako lehen pintzelkadek arrasto sakona utzi zioten Basterretxeari, eta Argentinan bere afizioa ofizio bilakatzea erabaki zuen. Ibilbide artistikoari jarraipena eman zion bertan, eta maila profesionalean lehendabiziko lanak egiteko aukera izan zuen. Artegintzan sakontzeko bi beka eskuratu zituen, eta lehendabiziko artelanak plazaratzen hasi zen; hasiera hartan, Jose Clemente Orozko artista mexikarraren eta Emiloio Pettoruti margolari argentinarraren eragina oso nabarmena izan zen bermeotarraren obretan.\n1952an ezkondu egin zen, eta Euskal Herrira itzultzea erabaki zuen. Garai berri bat abiarazi zuen bere ibilbide profesionalean. Jorge Oteiza artista oriotarrak bultzatuta, Arantzazuko santutegiko kriptarako horma-irudia egiteko lehiaketan eman zuen izena, eta irabazi egin zuen. Bi urtez etenik gabe horma-irudia lantzen egon eta gero, Elizak ez zuen egokitzat jo eta bertan behera uzteko eskatu zuen. Dudarik gabe, Basterretxearen ibilbideko unerik mingotsenetakoa izan zen. Lan hura geldirik egon zen, harik eta, 1984an, Gipuzkoako Foru Aldundiaren babespean, Basterretxearen obra santutegiaren hormara ekartzea berriro onartu zen arte.\nZizelaren eta margoaren bidez, euskal artegintza garaikidera aldarrikapena txertatzen aitzindarietakoa izan zen Basterretxea. 50. hamarkadan, jada, ezaguna zen etxean eta etxetik kanpo. Erakusketa ugaritan hartu zuen parte Europan eta Amerikan. Izaeraz inkonformista eta berritzailea, garaiko bi talde artistiko abangoardisten sortzailea eta partaide izan zen: 1957an 57 Taldea sortu zuen, arte esperimentalean sakontzeko, Jorge Oteiza eta Agustin Ibarrolarekin, besteak beste. 1966an, berriz, Gaur taldea jarri zuen abian, Oteiza eta Eduardo Chillida lagun hartuta.\n60. hamarkadan eskulturgintzara bideratu zuen, batez ere, bere sorkuntza, margo-langintza erabat baztertu gabe. Zeramika, tapizgintza, argazkilaritza eta zinema ere landu zituen. Industria-diseinuan ere aritu zen, eraikuntza handietarako altzariak diseinatuz.\nDenborak aurrera egin ahala, 70ko hamarkadan barrena, euskal gatazka islatzen hasiko da Basterretxea bere lanetan; sentimenduak azaleratzeko haritza erabiliko du, habe zaharrak zizelkatuz euskal gatazka ulertzeko bere modua plazaratzen ahaleginduko da. Eusko Legebiltzarraren ikurra, zazpi adarreko zuhaitza, da bere lanik ezagunenetako bat, 1982an sortutakoa. Beranduago, Basterretxearen ibilbideko erakusketarik zabalena jasoko du Espainiako Arte Garaikidearen Museoak; 140 piezako (eskulturak, margo-lanak, marrazkiak eta collageak) antologia batean artista bermeotarraren ibilbideko garai ezberdinak jaso ziren espazio bakarrean.\nBilboko Arte Ederren Museoak ere, Basterretxearen lanen bilduma bat jaso zuen 1973an, 'Euskal Bilduma Kosmogonikoa'; egurrezko 19 piezaren bidez, euskal mitologiaren barrunbeak azaleratu zituen artistak. 2008an bilduma hori osorik Bilboko Arte Ederren Museoari eman zion artistak berak.\nPolitikan ere arrastoa utzitakoa da. 80ko hamarkadan, bi urtez, Eusko Jaurlaritzako Kultura sailburu izan zen, EAJ agintean zela. Eta hamarkada horretan bertan, amaiera aldera, bere bi lanik ezagunenetarikoak inauguratu zituen: Bakearen Usoa (1988), Donostiako Zurriola pasealekuan jarrita dagoena, eta euskal artzainaren ohorez egindako eskultura (1989), Renon (AEB) jarri zutena. Halaber, ezaguna izan zen oso munduari buelta eman zion Gipuzkoa belaontziaren oihalerako egin zuen margo-lan berezia.\nIkus-entzunezkoen alorra ere jorratu zuen; H operazioa (1963), Pelotari (1964), Alquezar, pasioaren erretaula (1965) edota Ama Lur ( 1966) dira bere film labur ezagunenak.\nEgindako lanaren aitortza ugari ere jaso zituen; nabarmenetakoa, Eusko Ikaskuntzak 2005ean emandako Gizarte, Kultura eta Arte Zientzien XI. Saria.


Basque Substation of the Internet | Gutenberg Galaxia\nBasque Substation of the Internet\nSilicon Lautada blogak Web 2.0 kontzeptuari beste ikuspegi batekin begiratzeko aukera eskaini du joan den astean. Orriotan ideia honi buruz idazten dudan bakoitzean nire joerak salatzen nauelakoan nago. Beti sentitzen baitut azalpena ondoko esamoldearekin hasteko joera: «Askotan entzun den kontzeptua ulertzeko»…\nOraingoan ez dut egingo. Silicon Lautadan bertan egileak ondo asko asmatu baitu bere azalpenari jarri dion izenburuarekin: «Web 2.0 delakoa hobeto ulertzeko (…edo gehiago nahasteko)». Ez baita erraza 2.0 deitzen zaion horren dimentsio guztiak batera aztertzea, eta sarearen garapen abiadurak berak ezinezko egiten duelakoan nago. Hilabete honetan atera diren tresna berriak aztertzen ari garen bitartean beste hainbat tresna berri agertu baitira. Eta datorren astera arte ez gara enteratuko…\nLehen aipatu dudan blogean, Web 2.0 delakoa azaltzen duten zenbait mapa, e-liburu eta eskulibururen berri ematen du egileak. Besteak beste, We the Media izeneko testua, Web 2.0 e-liburua, eta Subway Stations of Internet izeneko mapa. Bere hitzetan: «Ahh, Web 2.0, mundu digitala ulertzeko (eta erabiltzeko esango nuke nik) era berriena aspaldidanik dago geure artean. Funtsezko bilakatzen ari dira bloga, wikia, mashup, api etab. bezalako kontzeptuak eta horien atzean dagoena. Egia da askotan alde teknologikora soilik murgiltzen garela eta gizarte kolaborazioa, komunikazioa, Internet eta teknologia berriak ulertzeko era berritu horri garrantzi gutxiago ematen diogula».\nNik sentipen kontrajarria daukat Web 2.0 zabalpenaren inguruko jardunaz. Batetik, batzuetan joera teknikoegia erabiltzen delakoan nago. Baina, bestalde, joera horren beldurraren eraginez, maiz gehiegi sinplifikatzen dela ere esango nuke.\nSilicon Lautadan aipatutako dokumentuak adibide zopa handia dira. Eta, agian, hainbeste azalpen eman gabe, onena adibideak eskura jarri eta norberak, duen interesaren arabera, bisitatu eta aztertu ditzan da modurik egokiena. Esan bezala, 2.0 unibertsoa hain da zabala guztia batean azaltzea ezinezko egiten baita.\nMila adibide jarri izan ditugu kontzeptua ulertarazten inoiz saiatu garenok. Eta uste dugu jendeak gehien ezagutzen dituenak azpimarratuta ulergarriago egiten dugula gure solasa. Internet osoa dagoeneko Web 2.0 bilakatu dela esango nuke, ordea. Edo behintzat agertzen diren tresna berri esanguratsuenak halaxe direla, eta oso-osorik 2.0 ez direnek ere 2.0 tresna gisa sailka ditzakegunak erabiltzen dituztela.\nJendeak, seguraski, 2.0 tresnak baliatzen dituela jakin gabe, kontzeptu hori inoiz entzun ere egin gabe, erabiltzen ari da. Betiko adibideak: Youtube, Wikipedia, eBay, Google, Flickr, Picasa… eta hain handiak ez diren beste batzuk ere bai.\nBada, Arabako lautadatik helarazitako mapa horiek adibide mordoa jartzen dute nahi duenaren eskura. Hortik hasita, ehunka webgune daude bisitatzeko eta interesak bultzatuta murgiltzen dena azkenean tresna horien pertsuasioak harrapatuta geratuko da. (Tira, ikusmin apur bat behintzat piztuko diolakoan nago).\nWeb 2.0 e-liburuarekin batera «poster-mapa ikusgarria argitaratu da eta benetan, merezi du eskolak emateko momentuan, edo Web 2.0 honen nondik-norakoa ulertzeko (eta azaltzeko), ondoan izateko, ahalik eta handien!», blogariaren esanetan.\nEta O’reilly Radar-ek argitaratutakoa, «benetan ikusgarria baino ikusgarriagoa da, zalantzarik gabe. Tokioko metroko mapa oinarri hartuta, Web 2.0 zerbitzuak biltzen dira gaika edo, hobeto esanda, estazioka, eta Interneteko Joeren Mapa (Trends Map) deitu dute».\nBeraz, orain hainbestetan, edo hain gutxitan, entzuten den esamolde hori hobeki ulertzeko abiapuntu ezin hobeak dira testu eta irudi horiek guztiak.\nSilicon Lautadan galdera bat ere egin diote irakurleari: «Web 2.0ren inguruan dauden CC edo copyleft lizentziapeko testuen artean zein euskaratuko zenukete?». Nik oraindik mapa handi horiek ondo begiratu behar ditut iritzia eman baino lehen. Baina O’reillyrena, lehenengo begiradan, oso erakargarria egin zait (lurrazpikoen mapak izugarri gustatzen zaizkit).\nBeste burutazio bat ere badut, baina. 2.0 dimentsio horretan euskarak, txikia bada ere, badu bere txokoa. Handiekin alderatuta, mapa horietan mikroskopioarekin begiratu beharko genuke euskarazko Web 2.0 tresnak aurkitzeko. Munduko mapa itzultzearekin batera, ni Euskal Herriko substation edo apeaderoa egitearen aldekoa naiz. Txikia izanda ere, unibertso horren zatitxo bat baita.\nAste honetan bertan izan dugu teoria horren erakusle bat. Txioka.net izeneko gunea. Azken aldiko 2.0 tresna arrakastatsuenetako baten eraldaketa da. Euskal Herritarren Twitter komunitatea. Pentsatzen hasita, kostaldeko tren horretan hainbat geltoki dagoeneko badatozkit burura, eta seguru laster berriak eraikiko direla. Hasiz gero, maiz berritu beharko dugulakoan nago.\nPD: Artikulo hau GAUR8ko paperezko edizioan argitaratu eta gero, goian ikus dezakezuen mapa osatu dut. Bale, ez naiz O’reilly , eta egindakoa ez da Subway Stations of The Internet. Ziur naiz hainbat gauza kanpoan geratu zaizkidala. Beste batzuk hainbesteko “joera” markatzen dutenik duda egingo dit norbaitek. Web 2.0 zer den eta zer ez den ezatabaidatuko dute beste batzuek. Beti bezala, edozein iradokizun ongi etorria izango da Gutenberg Galaxian. Beti dago mapa eguneratuak egiteko aukera, diseinua ere finduz. Ea ikonoak txikitzen goazen proiektuak garatu ahala. Berriei leku egin behar zaien seinale, zaharrenak hil gabe.\nXabier Pagolaren Euskal Herriko Burdinbide Azpiegitura jatorrizko mapan oinarritua. Jarraian, ikuskatu ditudan hainbat webguneren loturak:\n“Web 2.0 delakoa hobeto ulertzeko (… edo gehiago nahasteko)” Premine\n“Euskara 2.o tresnak” Iratxe Esnaola\n“Lokalizazioa, menuak eta jana (EH 2.0rako)” Luistxo Fernandez\n“EH 2.0 (I) Lokalizazioa” Mikel Iturria\n“Euskara eta Code & Syntax, nazioarteko aldizkari baten azalean” Sustatu\n“Ordenagailua euskaraz erabiliz” Zibergela\n“Pootle erabiliz, Librezaleren urrats inportantea software euskaratzean laguntzeko” Sustatu\n“Zenbat blog daude euskaraz?” Joxe Arantzabal\nPD2: Xabierren erantzunaren zain, gogoratu dut lehenago ere baimena eman zidala bere mapa helburu komertzialik gabe erabiltzeko. Aipuak behar bezala eginda, hor doa, beraz.\nPD3Bi tresna edo webgune garrantzitsu ahaztu nituen. Biak Gorka Juliorenak. Bloginfluence.net eta Kexatu. Bigarrena desagertutzat eman nuen nire lapsus mental bat dela medio. Baina ez da desagertu. Barkamenak Teketeni, beraz. Hurrengo bertsiorako!\nThis entry was posted on Astelehena, Abuztua 6th, 2007 at 3:06 pm and is filed under blog, ziber. You can follow any responses to this entry through the RSS 2.0 feed. You can leave a response, or trackback from your own site.


2012-07-12 · 10:02:33\nGabriel Aresti Ipuin Lehiaketaren XXX. edizioa\nGabriel Aresti Ipuin Lehiaketaren XXX. edizioa iragarri dute. Ekimenak 10.000 eurotik gora banatuko ditu sarietan. Bi atal izango dira, euskarazkoa eta gaztelaniazkoa eta bietan lehen saria eta accesita izango dira, 3.500 eta 1.750 euro, hurrenez hurren.\nAurten lehiaketak 30 urte beteko ditu. Bilboko Udaleko Kultura eta Hezkuntza Sailak abiatu zuen estreinakoz 1982. urtean literatur sorkuntza sustatzeko eta Gabriel Arestiren (Bilbo, 1933-1975) lana ezagutarazteko asmoz. Harri eta herri (1964), Euskal harria (1968) eta Harrizko herri hau (1971) olerki liburuak dira bilbotarraren lanik esanguratsuenak.\nLehiaketara edozein jatorriko idazleak aurkez daitezke, baina lanak gaztelaniaz edo euskaraz idatziak behar dute egon. Itzulpenik ez dute onartuko. Ipuinen gaia librea izango da, eta argitaratu gabeak eta inolako saririk jaso ez dutenak.\nLanak Bilboko Udaleko Kultura eta Hezkuntza Sailean aurkeztu beharko dira, edo bestela posta arruntez edo udal web gunearen bitartez bidali beharko dira urriaren 26a baino lehen. Oinarri osoak Bilboko Udaleko webgunean biltzen dira.\nMBN Komunikazioa-k bidalita\n“Harri eta Herri” lanaren 50 urte\n“Liburutekia” jardunaldien bigarren edizioa\n"Marta ispiluaren aurrean", irakurketa dramatizatua\n"Paperezko kontzertuak", Zarautzen\nPoema errezitaldi interesgarri zenbait\n“Hnuy illa nyha maja yahoo” liburuaren irakurketa, Durangon\n“Nevadako egunak” Atxagaren lan berria\nAtzo, goizeko 11:00etan, Donostiako Koldo Mitxelena Kulturunean Atxagaren lan berria, Nevadako egunak, aurkeztu zuten Pamielako kideek eta egileak. Pamiela argitaletxetik jaso dugun prentsa-oharrean irakurri dugunez, lana kronika da hasieran, eta bukaeran nobela. Bere pieza guztiak bereziak dira, baina motiboak eta pertsonaiak, beti berberak. Obabakoak bezain aldakorra da, eta ...\n"Hatsaren Poesia 2014" olerki bilduma\nAurten ere Hatsaren Poesia olerki bildumaren ale berria (16.) atera nahi dute Hatsa Elkartekoek, eta horretarako idazleen lanak eskatu nahi dituzte. Ohikoa denez, bertatik ohar hau bidali digute: Aldi oroz bezala itxaropen haundi batekin pentsatzen dugu, olerkari askoren parte-hartzeak ez digula huts egingo. Zuen olerkiekin batera maiteenik duzuten idazle baten ...\nJoseba Sarrionandiaren Hnuy illa nyha maja yahoo (Elkar) poema liburuaren edizio berrituaren harira, Hamaika artista Joseba Sarrionandia irakurtzen izenburuko ekitaldia ondu dute abenduaren 3an, Durangoko Hitz liburu-dendan, 19:30ean. Irakurketa horretan ondokoek parte hartuko dute: Leire Bilbao, Igor Elortza, Unai Iturriaga, Peru Magdalena, Arrate Mardaras, Bego Montorio, Paddy Rekalde, ...\nAlex Sarduik, “esan eta egin”\nGatibuko abeslari Alex Sarduik (Gernika, 1966) esan eta egin bere lehenbiziko nobela argitaratu du. Liburua plazaratu duen Baga Biga diskoetxearen arabera, Gatiburen letrek duten erakargarritasuna bilatu du Alex Sarduik lehen nobelan. Idazteko estilo zuzenak eta istorio bitxiak emango dio nobelari erakargarritasuna. Lagunen arteko harremanak jorratzen ditu gernikarrak estreinako ...\nAtaramiñe: saiakerak, antzerkia eta bilduma\nUzta anitza ekarri du aurten Ataramie Euskal Errepresaliatu Politikoen Literatura Koadernoak kartzelako literaturari buruzko argitaletxeak: hainbat euskal preso politikoren lanen bilduma, Mikel Antzaren antzerki lana eta Jokin Urain Larraagaren saiakera. Hala, Ataramie'13 izenburupean 22 euskal preso politikoren lanak jaso dituzte. Agurra eta Ohorea. Euskal militanteen heriotza kronika, berriz, ...\n“Erresuma eta Fedea” trilogiaren azken alea\nAingeru Epaltzak (Iruea, 1960) Gure Jerusalem Galdua (Elkar) lana argitaratu du; Erresuma eta Fedea trilogiaren azken zatia. Hirugarren, alegia. Azken zati hori ere abenturaz betea dator. Mailuaren odola (2006) eta Izan bainintzen Nafarroako errege (2009) dira trilogiaren aurreko bi zatiak. Elkar argitaletxearen arabera, gudu odoltsuak eta amodio sutsuak, ...\nMardarasen eta Montoiaren lan berriak kalean\nSusa argitaletxeak Arrate Mardarasen Pendrive ipuin liburuaren aurkezpen ekitaldia egin du gaur berton, azaroak 27, Donostiako Udal Liburutegiko sotoan. Arrate Mardaras 1960an jaio zen Abadion, eta Pendrive da bere lehen liburua. Lan honek, testu solte batzuekin batera, sei ipuin dakartza. Argitaletxetik adierazi digutenez, kontakizun gehienetan ihesean dabilen jendea ...


"Sarean 'Begitu' eraginkor eta indartsu bat behar dugu" - Bizkaiko Hitza\n“Sarean ‘Begitu’ eraginkor eta indartsu bat behar dugu”\n2020, maiatzak 08 Bizkaia, Elkarrizketa 193\nPandemia garaian bete ditu 18 urte Begitu hamaboskariak. Kazetarien lanean nabarmen eragin die: telelanean dabiltza, eta informazio iturriekin duten harremana birtuala da. Lan egiteko modu horrek estresa ere sortzen duela esan du Begitu-ko zuzendari Iñigo Iruarrizagak (Igorre, 1971). Diru sarrerei dagokienez, oraindik ez dakite zenbatean eragingo dien. “Egoera gogorra bizi dugu. Ziurbakotasuna eta kezka dira nagusi, baina baita itxaropena eta etorkizunaren alde lanean gogor segitzeko gogoa ere”.\nZer sasoirekin bete ditu hemezortzi urte Begitu-k?\nNork esango zigun Arratian euskaraz argitaratutako aldizkari baten hutsunea igarriko zutela, eta 2001ean Begitu-ren egitasmo hau zelan mamitu hausnartzen hasi ziren euskaltzaleei hemezortzi urte pasatu ostean proiektu honek sendo segituko zuela! Sasoiko heldu garela esango dut, orain geldituko zaigun egoera guztiz arriskutsua eta ziurbakotasunez betea izango dela jakin badakigun arren. Proiektua kontsolidatuta heldu da 18. urteurren honetara. Aldizkaria arratiarron bizitzaren parte da, eta Arratia bera egituratzen lagundu du. Urratsez urrats —hasieran gehiago zuen kultura aldizkaritik—, informazio orokorra eskaintzen duen hedabide bilakatu da. Horretan, ezinbestekoa izan zan 2010ean hilabetekaria izateari utzi eta hamaboskaria izateko egindako pausoa. Egun, informazio orokorra ez ezik, Arratia, Zeberio eta Ubideko zerbitzuen gaineko informazioa ere ematen du.\nBerez, euskarazko hedabide batek dena kontra dauka: hizkuntza gutxitua izatea, hiztunaren ohitura falta bere hizkuntzan irakurtzeko, diru aldetik errentagarria ez izatea… Begitu-k, ostera, orain arte behintzat asmatu du hasitako bidean. Ez itzelezko ahalegina egin barik; kazetari, arduradun, irakurle, banatzaile, bazkide eta kolaboratzaile askoren parte hartze barik, hau guztiau ez zitekeen posible izango.\nDiseinuan nabaritu da aldaketa. Web orria ere berritzeko asmoa daukazue. Zer egingo duzue?\nEgindako aldaketek diseinuari eragin diote. Ez da aldaketa handia izan, baina mantxeta berritu dugu, esaterako. Modernoagoa, dotoreagoa eta minimalistagoa da, oraingo sasoira egokitu gura dena. Gure irudi berriak aldaketa sotilak eskatzen zituen aldizkariaren maketazioan. Flat design edo diseinu laua lango joera iraunkor baten oinarrituta, espazioa optimizatu dugu, eta marka zaharra definitzen zuten elementuak sinplifikatu ditugu, sinpleago eta dotoreago eginez, aldizkariaren marka indartzen laguntzen dutelako.\nMundua, gizartea eta gure eskualdea asko aldatu dira hamazortzi urte hauetan, eta Begitu, bere esentzia galdu barik, beste sasoi baten sartu da. Horregatik agertzen da mantxeta berrian ate bat; aldizkariak mugak apurtu gura dituelako, harago ikusi: ikuspuntu desberdinak kontuan hartzen dituen kazetaritza perspektibaduna egin, hain zuzen.\nAsmoa baino, webguneari dagokionez, berritu beharra daukagula argi daukagu; paperekoan zentratu gara denbora honetan guztian. Webgunea eduki arren, hurrengo helburua sareko Begitu martxan ipintzea izango da.\nSare sozialek irakurleekin eta eskualdeko eragile eta herritarrekin daukazuen harremana sendotzeko aukera emango lizuekete, ezta? Zer asmo duzue?\nProiektu guztiei gertatzen zaien legez, aldizkariari ezinbestekoa zaio aurrerapausoak ematea. Aurrera ez egitea benetako atzerapausoa litzateke. Horregatik, pentsatzen dugu garaia heldu dela aldizkariari bultzada emateko. Komunikaziorako teknologia berriak eskaintzen dizkiguten tresnak eta horiek ekarritako abantailak behar ditugu. Beste modu batera esanda, betiko paperezko aldizkariaren ondoan sareko Begitu eraginkor eta indartsu bat behar dugu. Webgunea bultzatzeaz gain, Begitu sare sozialetan ere egotea gura dugu.\nTeknologiak, komunikazio tresna berriak eskaini ez eze, komunikazioa bera ulertzeko modua ere aldatu du. Gaur egun, pentsaezina da komunikabide batentzat sarean ez egotea. Horri esker, komunikazioa arin transmititzen da, aldi berean euskarri bat baino gehiago erabiltzeko modua ematen du (papera, bideoak, blogak, sareko txioak…) eta hedabidearen eta erabiltzaileen arteko elkarreragina bultzatzen du; hau da, komunikazio parte hartzailea sustatzen du, non edonork eman dezakeen informazioa, edonondik gainera. Komunikatzeko era hau belaunaldi gazteek atoan bereganatu dute. Horientzat ere lan egin behar dugu, eta egokitu behar dugu.\nEgungo osasun larrialdiak Internetez zabaltzen diren albiste faltsuak agerikoago egin ditu. Zein da hedabideen lana testuinguru horretan?\nHedabideen lana sano inportantea da, eurek zabaltzen dutelako benetako informazioa, iturri fidagarrietara joz. Jakiterik ez badago informazio hori nondik sortu den, zurrumurrua baino ez da, eta sare sozialen erabiltzaile arduratsuek badakite hori. Horregatik, inoiz baino beharrezkoagoa da hedabideen lana. Albiste faltsuak sare sozialei sano lotuta ikusten ditut; bertan egin dute habia, ustezko anonimotasunak bultzatuta askotan. Paperezkoetan egoera bestelakoa dela esango nuke, oraindik paperean idazteak beste gogoeta bat eskatzen du eta. Horregatik, gurearen moduko hedabideen zeregina garrantzitsua da, sare sozial askoren zurrunbilo eta zaratatik kanpo gelditzen baikara. Horrek bide ematen dio kalitatezko kazetaritzari.\nKoronabirusaren krisi hasieran, Tokikomek salatu zuen osasun agintariek ez zutela aintzat hartu tokiko hedabideen indarra. Zer ekarpen egin dezakezue?\nTokiko hedabideek oso ekarpen garrantzitsua egin dezakete; izan ere, komunitatea sortu edo indartzeko funtsezkoak direlakoan nago. Tokiko hedabideen bitartez jakiten du jendeak zeintzuk diren bere herrian egoerari aurre egiteko abiatu diren egitasmoak, sortu diren sareak, nora jo behar duen zeozer behar izatekotan… Jendearengandik hurren dagoen errealitatean egiten dugu behar; gure inguruko jendarteko parte gara, eta zentzu komunitarioa darabilgu. Informazioa gure errealitate horretara egokitzen laguntzen dugu. Hedabide eta informazio talde handiek, gure hizkuntzan ez dabiltzan horiek, egiten ez dutena. Adibide bat ipintzearren, telebistek hiriburuez eta lurraldeez ematen dute informazioa, askoz gutxiagotan eskualdeez edo herri txikiez. Hortxe sartzen da gure ekarpena, hurbileko informazio eta zerbitzu emate horretan; handietan galdu egiten da hurkotasun eta kidetasun hori. Gurean, gainera, adituak eta elkarrizketatuak ingurukoak dira, hurrekoak, eta horrek konfiantza ematen du. Izen-abizen eta aurpegiz, eta dendan topatu ahal duzun zientzialariak edo kirolariak edo aktoreak esaten duenak interes handiagoa sortzen du.


San Isidroko etxeen egoera aztertzeko egitamu berezia - Arrasate - Goiena.eus\nSan Isidroko etxeen egoera aztertzeko egitamu berezia\nUbane Madera 2010-11-05 10:45\nArrasateko sarreran dauden San Isidro guneko etxeen egoera aztertzeko egitamu berezia egingo du Udalak. Bertako auzokideek ipinitako bi alegazio aintzat hartuta erabaki zuen hori azaroari dagokion osokoan, atzo, eguena.\nKontua da San Isidro gunean etxe berriak eraikitzeko proiektua aurkeztu zutela, eta horren ondorioz, San Isidroko hiru etxe, San Isidro elkartearen parean daudenak ordenazioz kanpo utzi zituela Udalak, haiek bota egin beharko zituztelako.\nObrarik egin ezin\nEtxe bat ordenazioz kanpo baldin badago, etxe horretan ezin izaten da ezer egin; hau da, ezin izaten da inolako obrarik egin, eta zeresanik ez, norbaitek etxebizitzaren bat saldu gura baditu, nekez salduko du ordenazioz kanpo dagoen etxebizitza bat.\nEtxeen proiektua geldi\nEta ikusita etxe berrien proiektua ez doala aurrera, auzokideek eskatu dute etxeok berriro ere ordenazio barruan sar ditzatela. Bada atzoko osokoak onartu zuena izan zen inguru haren gaineko egitamu berezi bat egitea eta hor zehaztea zein izango den gune haren etorkizuna.


kritiken hemeroteka » Literatur fosilak\n« Tesia gorabehera | Lehengo utopien ostean »\nTalatik tiroka / Markos Zapiain / Elkar, 2009\nLiteratur fosilak Beñat Sarasola / Berria, 2009-05-17\nMarkos Zapiainek liburu berria atera zuela jabeturik, eta irundarrak idatzi ohi duena interesgarria egiten zaidanez, jakin-minez hartu nuen Talatik tiroka liburua esku artean. Promozio orrietan-eta “azken zortzi urteetako saiakera laburren bilduma” gisa azaltzen ziguten liburua, eta baiki, ezin esan hori faltsua denik. Esaten ez digutena da idazleak bere blogean (http://eibar.org/blogak/zapiain) jarritako mezuen antologia dela funtsean —salbuespen txiki batzuk landa—, zuzenean saretik paperera pasatakoak eta inolako gehigarririk (hitzaurre bat, aurkibide onomastikoa…) gabekoa. Horrek guztiak nire baitan halako engainu sentipen bat sortu izana eragin du, batez ere Zapiainen blogaren irakurle naizen aldetik, bertako edukia ezagun bainuen. Kontuak, beraz, bi alderdi ditu funtsean: batetik, egokia ote den sareko blog bat paperera eramatea —eta hala egitekotan, nola eraman—, eta, bestetik, hori eginda ere zilegi ote den erdi-ezkutukerietan ibiltzea, argi eta garbi esan gabe liburuan zer topatuko dugun.\nSinetsita nago bloga sareko literatur generoa dela, eta hortik kanpo nekez funtzionatzen duela. Blogak duen bat-batekotasun, berehalakotasun eta gertutasuna —seguruenik, generoaren ezaugarri nagusiak— paperean galdu egiten dira, eta liburua gordailu fosil bat bihurtzen. Ez dakit zein abantaila izan ditzakeen liburuak blogaren aldean; bloga denon eskuragarri dagoenean, debalde, iruzkinak irakurri ditzakegunean, bilatzailearekin gauza konkretuak bilatu, pare bat mezu irakurri eta beste baterako utzi… Liburu formatuak jarraitasun eta osotasunera bultzatzen du, eta, ondorioz, Zapiainen pasarte bizi hauek eztoki daudela iruditzen zait, bortxaz leku desegokian sartu izan balituzte bezala.\nNolanahi dela, lerra dezagun gure begirada, apur bat bederen, edukirantz. Zapiainen testuak gutxi-asko irakurri dituenak ezagun izango du bere idazteko manera berezia, trufaz betea baina satira errazean erortzen ez dena. Jorratzen dituen gaiak ere, askotarikoak dira: Athletic eta atzerritarrak, lunbagoa, materialismo dialektikoa, Errege Magoak vs. Olentzero, prostituzioa… Alta, gehienetan pentsa dezakegunaren kontra, nago Zapiainen testuen ezaugarri garrantzitsuenetakoa bere seriotasuna dela. Zapiain ez da bufoia, tipo serioa baizik —tradizio filosofikoan zaildua, telebistan azaltzen denean ez du errazki barre egiten, serioski mintzo da—, kontua da guk irrigarri edo eskandalagarritzat ditugun horiek —uzkia, titiak, eta abar— berak Hegelen fenomenologiari buruz hitz egiten ibiliko balitz bezala tratatzen dituela. Eta horrek sortzen digu maiz irria, eta zenbaitetan algara ere bai —nire kasuan Pegatina izeneko testuarekin, besteak beste—. Orobat, idazle honi egotzi ohi diogun tonu jostaritik aldentzen denean ere (Eman dirua eta utzi bakean), beti du argiztatzen alderdi ilunen bat, beti du adierazten ikuspegi originalen bat. Hala, harri egin naiz, nire memoria eskasa kontuan izanik, nola nituen gomutan duela hiru-lau urte irakurritako testu asko eta asko, edonolakoak iruditzen ez zaizkidanaren seinale.\nDudarik ez dut egiten Zapiain dugula gure arteko saiogile interesgarrienetakoa; horren adibide baino ez da leku honetan bertan, Egunkaria-n, Egunero-n eta Berria-n idatzitako literatur iruzkinak, zeinak Errua eta maitasuna liburuan bildu baitziren. Alabaina, zalantzak ditut, arestian aipatutako arrazoiengatik, produktu editorial honen inguruan. Izan ere, sutsuki gomendatzen dizuet Zapiainen bloga, baina ez horrenbeste Talatik tiroka liburua.


Euskal enpresagintzako zenbait aje - Sustatu.eus - Teknologia albisteak\nEuskal enpresagintzako zenbait aje\n2015-08-05 : 06:45\nEnpresarean Foroan, uztailean Irunen egin zen topaketa baten kronika, lehenik Mugikarian agertu zena, orain hemen. David Sánchez Bote izan dugu hizlaria, MIK ikerketa-zentroko zuzendari nagusia.\nBai Euskara Ziurtagiriaren ekimen bat da Enpresarean komunitatea, euskaraz (ere) lan egiten duten enpresa eta profesionalen sarea. Ekimen berri bati ekin diote orain: Enpresarean Foroa. Goizean goizeko hitzaldi sorta batzuk, gosariarekin lagunduak, Euskal Herriko zenbait bazterretan tarteka errepikatuko direnak.\nLehena Irungo Ficoban izan genuen uztailaren 16an, eta David Sánchez Bote izan zen hizlaria, MIK ikerketa-zentroko zuzendari nagusia, "ez zahar ez gazte" den tipo argi bat (37 urte). MIK-ek burututako PYME 2025 ikerketa-lana aurkeztu zuen hitzaldian.\nMIK dedikatzen da ikerkuntzara eta, batez ere, ikerkuntzaren transferentziara, enpresan ikerkuntza txertatzera. Eta ikerkuntza eta berrikuntza, bereziki, kudeaketari dagokionez, ez horrenbeste produktu teknologiko edo injinerutzetakoan (nahiz eta kudeaketarako ere teknologia lagungarri izan daitekeen, jakina).\nHainbat PYME edo ETE (enpresa txiki eta ertainak) aztertu dituzte PYME 2025 proiektu horretan, eta emaitza izan da, modu oso laburtuan azaldua, metodologia bat berrikuntza prozesuak indartzeko enpresa horietan. Lan honek ekarritako este ondorio batzuk:\n80 praktika on biltzen dituen katalogo bat.\nArazo edo ahulgune puntualetan eragiteko, "smart" esaten dioten interbentzio azkarrak egiteko metodo bat.\nUrtero 20 enpresarekin antzeko analisiak egiten jarraitzeko konpromisoa.\nHonek guztiak pixkat "plan estrategikoen hizkuntza arkanoan" esplikatutako ipuinen antza du, baina Sánchez Botek haratago ere jo zuen eta, nire ustez, bere hitzaldiaren puntu interesgarriena izan zen ikerketa hau egin bitartean deskubritu dituzten "euskal enpresagintzaren zenbait aje". Berak ez zituen honela izendatu, eta komatxoak nireak dira beraz, baina puntuz puntu nabarmenduko ditut detaile batzuk:\nBerrikuntza parametro teknologikoetan ulertzen da bakarrik, eta oso gutxi kudeaketara lotua (%20.3 bakarrik). Aldiz, Alemanian kudeaketaren berrikuntza %47.6 da eta Txekian %31.6.\nFinantziazioan, bankuetara lotuegi daude enpresak. Banketxeetatik kanpoko finantziazioa %69 bada Estatu Batuetan, Espainiako estatuan %27 da bakarrik. Alor honetan berrikuntza posible da, eta beharrezkoa da, Sánchez Boteren ustez.\nAliantzak egiteko orduan, errezeloz betetako kultura bat. Esakun bat gogoratuz azaldu du kontua hizlariak: "Askotan badirudi nahiago dugula saguaren buru izan, lehoiaren isatsa baino". Alegia, honela pentsatuz, zaila dela gero eta ohikoagoak diren nazioarteko kolaborazio proiektuetan eskua sartzea.\nInternazionalizazioaren alorrean, ondo, baina... Alegia, esportatzen (bidalketaren logistikan, alegia) oso onak garela. Baina internazionalizazioak esan nahi du berrikuntza ere nazioartean egitea; eta atzerrira doazen profesional gazteen itzulerarako plangintza egokiak edukitzea; eta benetan Txinan edo Latinoamerikan bagaude, zaila dela gero ulertzea enpresaren administrazio kontseiluan edo kontseilu errektorean, partaide guztiak badira Arrasatekoak eta inguruko 50 kilometroko erradio batekoak.\nAurrekoarekin lotua, zuzendaritzan dibertsitate gutxi. Euskal enpresako zuzendariek profil tipiko-tipikoa daukate: gizonezkoa, ingeniaria, 55 urte, 30 urte daramatza enpresa berean.\nEkintzailetzaren enfoke oker bat, auto-enplegura zuzendua dagoela ematen duena. Ekintzailetza benetan ezarrita dauden enpresen barrura zuzendu behar dela uste du Sánchez Botek. Bere esanetan, ekintzailearen profil ideala ez da Facebook berri bat sortuko duen euskal gaztetxo bat, baizik eta enpresa baten barruan dagoen norbait, 40-45 urte artekoa, 10-15 urte daramatzana enpresa horretan. Profil horrek ekarriko du, gure industria egituran, benetako berrikuntza.\nZerbitzu enpresaren fama txarra. Batetik, nazioarteko joera da manufaktura industrialen kasuan ere, produktuaz aparte, hari lotutako zerbitzuak ere eskaini eta saltzea. Eta hori ez da hemen behar bezala egiten.\nPuntu honetan, nik neuk eskua altxatu nuen esateko, nola gure zerbitzu enpresa, CodeSyntax, Interneteko eta software zerbitzuak eskaintzen dituena, sarbide zail batekin aurkitzen dela industria zenbaitetan: zerbitzuaren balio erantsia ikusi gabe, hornitzaile-katea diruz estutzeko joera bertsuarekin estutzen da IKT zerbitzuen enpresa bat.\nIndustria prezioaren osagarria estutzera ohitu da. Produktu materialen hornitzaileen kasuan Txinako produzkio merkea jarriko dizute balantzan, eta zerbitzuen kasuan ere prezio merkeagoaren mamua aurpegiratuko dizute: freelance erako zerbitzu amateurren aldaraketa. Sánchez Botek eman zidan arrazoi pixka bat, eta zerbitzuaren balioztatze orokor baten premia bizi dugula esan zuen: Industriak jakin behar du bere manufaktura zerbitzuekin zabaltzen, eta era berean zerbitzu-hornitzaileenganko jarrera aldaketa bat ere beharko da.\nEta enfin, aje guzti hauek gureak esklusiboak ez direla ikustarazteko, MIK-eko Sánchez Botek erakutsi zigun beste grafiko berezi bat: Enpresa batean, konpainiaren alde, pasatzen, ala kontra dihardutenen portzentaia Estatu Batuetan (State of the Global Workplace, Gallup). 2011-12ko datuetan, gehiago dira enpresa barruan "etxe-kalte" ari direnak (%24), konpainiaren alde dihardutenak baino (%13).\nBaina tira, horrekin ere ez liluratu, AEBetako grafiko horrek hemen ere antzeko baliokide bat izango zukeelako, baita kooperatiben kasuan ere.\nHortaz, Enpresarean Foroa oso interesgarria izan zen. Hurrengoak antolatzen direnerako, adi egon.


Nor da Nor. Jaso dugu 2018ko uzta! — EIZIE Elkartea\nAurreko urteetan gure itzulpen komunitatearen zuhaitzaren adarrez eta sustraiez aritu ginen... Bada, aurten, zuhaitz horretako loreek emandako uzta oparoa dakarkizuegu! Euskal itzulpengintza inoiz baino emankorrago dago eta zuekin konpartitu nahi izan dugu bildutako hori.\nAzken urtera arte 342 bazkide aritu dira euskaratik edota euskararako literatur itzulpenaren jardunean. Bazkideez gain, beste 1.300 lagunetik gora ere bildu ditugu gure datu basean urte hauetan guztietan. Euskal itzultzaileen komunitatea gero eta handiagoa da, eta espero dugu bide horretatik jarraitzea.\nHilabete batzuk pasa dira jada 2018. urtea atzean utzi genuenetik; tarte horretan euskarak egin dituen eta ekarri dituen fruituak jasotzen ibili gara. Lehenik eta behin, poztekoa da jakitea gure idazleen 21 lan esportatu ditugula penintsulako beste hizkuntzetara, ingelesa eta frantsesaren gisako hizkuntza handietara, baita esloveniera eta bulgariera ere. Zorionak eta mila esker gure hizkuntza eta kultura pixka bat ezagunagoa egiten lagundu duzuen horiei!\nEz dira gutxiagorako izan guk inportatu ditugunak, 88 lan zehazki, liburu eta interneteko euskarri desberdinetan. Esan dezakegu ia kontinente zahar osoa gurera ekarri dugula: Ingalaterra, Frantzia, Italia, Errusia, Alemania, Grezia, Kroazia, Polonia, Bosnia, Portugal... Itsasoz bestaldeko asko ere izango dira gurekin aurrerantzean: EEBB, Kanada, Uruguai... Txina eta Japoniako lanak ere ekarri nahi izan dituzte eta jada gurean aurki ditzakegu. Eta nola ahaztu gure bidaide diren Katalunia eta Galizia; harreman estua sortu dugu haiekin eta gure kulturak elkar aberasten jarraituko dugulakoan gaude.\nAipamen berezia egin nahi diegu EIZIEtik kudeatzen dugun Literatura Unibertsala bildumara batu diren lau titulu berriei:\nMario Benedettiren Udaberri kantoi-hautsia, Aiora Jakak itzulia.\nFleur Jaeggyren Proleterka, Miren Iriartek eta Fernando Reyk elkarlanean itzulia.\nFriedrich Dürrenmatten Epailea eta haren borreroa, Idoia Santamaríak itzulia.\nAlice Munroren Etsaiak, lagunak, ezkongaiak, maitaleak, senar-emazteak, Isabel Etxeberriak itzulia.\nIkusten duzuenez, uzta oparoa bezain askotarikoa jaso dugu aurten. Narratiba, haur eta gazte literatura, poesia, saiakera eta komiki lan berriez gozatzeko aukera izango dugu aurrerantzean... Gustu, adin eta pentsaera desberdineko irakurleentzat nahi adina liburu. Pasa zaitezte Nor da Nor bilatzailetik eta aurkitu zuena!\nGuk zuhaitz honek ematen dituen fruitu goxoak biltzen eta antolatzen jarraituko dugu... Bitartean, ongi izan lagunok!


Baliabideak edo gaitasunak | Iritzia | Berria\nBaliabideak edo gaitasunak\nAitor Montes Lasarte - Familia medikua Aramaion\nEtorri da zirt edo zart egiteko unea. Bada garaia medikuok euskaraz lan egiteko, gure oharrak euskaraz idazteko. Inori baimenik eskatu gabe. Badira urte batzuk historia klinikoa euskaraz eskatu genuela. Legearen arabera, eta ez dakienarentzat, historia klinikoa deitzen zaio paziente batek jasotzen dituen osasun-laguntzako prozesu guztien datuak, jasotako arreta klinikoa argi eta labur azaltzen duten dokumentu eta erregistro informatikoen multzoari. Azken batean, osasun arretaren gorabehera guztiak, medikuon lan-tresna. Osasungintzan euskaraz lan egitea hori baita: ez soilik langileen artean euskaraz egitea, dokumentazio klinikoa ere euskaraz lantzea baizik. Ez da osasun sistema euskaldunduko historia klinikoa erdaraz idazten dugun bitartean.\nHori kontuan izanda, euskararen ibilbideak edo zirkuituak eskatu zitzaizkion Osakidetzari, noiz eta 2013an: «Alde batetik, euskaraz lan egiteko eskubidea bermatzeko, eta bestetik, pazienteen hizkuntza eskubideak bermatzeko, kasu honetan eta eurek horrela nahi izanez gero historia klinikoa euskaraz izan dezaten». Baliabideak ere aipatu ziren: lanean darabiltzagun aplikazio informatikoak euskaraz edukitzea, alegia.\nOsakidetzako zuzendaritzak ez du historia klinikoa euskaraz nahi. OEE Osasungoa Euskalduntzeko Erakundea, aldiz, ez dago aurka, baina itzulpena lehenetsi du bitarteko gisa. Langile elebidun nahikorik ez dagoenez, euskaraz idatzitakoa itzuliko duen programa informatikoa, alegia, profesionalen arteko hizkuntza-mugak saihesteko. Zuen segurtasunerako, badaezpada, eta soka ez astintzearren. Ur handitan ibiltzea omen da euskaraz idaztea. Behar denean, edozein laguntza eskertzekoa izaten da. Izan ere, baliabideak ezinbestekoak dira: galtza nasaiak ahal direnean, estuak besterik ezean.\nBaina OEEk bete-betean hanka sartu du, oinarrian huts egin, kontzeptuak nahastuz. Gauza bat dira baliabideak eta bestea gaitasunak. Hasteko, hizkuntza-justizia oinarrizkoa da: norberak, edo giza talde batek, bere ama-hizkuntza edo borondatezkoa hitz egiteko aukera librea, euskaraz bizitzeko gutxieneko baldintzak. Legeak edozer gauza esan dezake, edozein eskubide onartu, baina baliabiderik ez badago, funtsean, ez dago euskaraz bizitzerik. Gaur egun hemen gertatzen dena. Baina baliabideak nahikoak al dira? Ezta pentsatu ere, indarrean dauden gizarte-arauek jendearen gaitasunak, nahiak eta grinak itotzen badituzte. Erabiltzaile eta profesionalen arteko harremanak, hala nola langileen artekoak, idatzi gabeko arauek baldintzatzen dituzte, gizarteak edo inguruneak onarturikoak. Gurean, gazteleraz egitea da berez eta oharkabean inposatzen dena, normala bailitzan. Itzulpen-zerbitzua, azken batean, horixe litzateke: mendeko hizkuntzaren erabilera ahalbidetzeko xedearekin euskaraz idazteko baimena ematen duen baliabidea, baina mendekotasuna eta hierarkiak onartuz. Galtza estuak gero, estutasunean, baimena eskatu behar izatea. Horrek ez du adoretuko euskaraz egitera eta ez da, hortaz, eraginkorra izango. Gazteleraz lan egiteko joera ez baitu apurtzen.\nEuskararen ibilbideen asmoa oso bestelakoa zen: langileak eta erabiltzaileak antolatzea, euskaraz egitera adoretzea, jakinda ondoren etorriko zen erizaina, edo medikua, euskalduna izango zela. Langileak engaiatu, gaitu. Euskaraz lan egin, historia klinikoa euskaraz idatziz. Eta baten batek ez baleki, behintzat bagarela agerian utzi, euren oniritzirik gabe ere. Hizkuntza-mugei aurre egiteko, Osakidetzak behar dituen bitartekoak (teknikoak zein giza baliabideak) gara zitzala, erakundea baita arduraduna.\nIbilbideak ez dira espero genuen bezala garatu, eta euskara, berriro ere, ahozko harremanetara mugatzea erabaki du zuzendaritzak. OEEk itzulpen-zerbitzuak lehenetsi ditu, zoritxarrez. Batetik, urteak beharko dira horretarako. Bestetik, gizarte-arauak bere hartan geldituko dira, harresi gaindiezina. Euskara bigarren mailako hizkuntza izango da, hautazkoa, baina inondik inora ez beharrezkoa. Gaztelera, ordea, guztiona, derrigorrezkoa, gure segurtasunagatik, langile elebakarren lasaitasunerako. Baliabide bat gehiago, baina gaitasunik ez. Euskaraldian egongo dira, belarria prest, aho bizi, baina idatzi ezean, besomotz.


Hainbat ahultasun Central WiFi Manager produkturako D-Link-en | BCSC - Zibersegurtasun Euskal Zentroa\nHainbat ahultasun Central WiFi Manager produkturako D-Link-en\nCWM-100: D-Link Central WiFi Manager, Windowserako 1.03 bertsioa\nD-Linkek Central WifiManager produktuari eragiten dioten 4 ahultasunen berri eman du (tresna honek sare baten barnean sarbide puntuak administratzea eta monitorizatzea ahalbidetzen du).\nAhultasun horiek konpontzeko D-Linkek 1.03 R0100 - Beta bertsiora eguneratzea aholkatzen du.\nAhultasunak honakoak dira:\nErasotzaile batek, autentifikazioaren beharrik gabe, fitxategi bat igo lezake eta urrunetik kode arbitrarioa exekutatu. Ahultasun horretarako CVE-2018-17440 identifikatzailea erreserbatu da.\nAutentifikatutako erasotzaile batek fitxategi bat igo lezake eta urrunetik kode arbitrarioa exekutatu. Ahultasun horretarako CVE-2018-17442 identifikatzailea erreserbatu da.\nErasotzaile batek Cross-Site Scripting erako erasoak egin litzake "sitename" eta "addUser" parametroen bidez. Ahultasun horietarako CVE-2018-17441 eta CVE-2018-17443 identifikatzaileak erreserbatu dira.


Euskarazko heavy metalaren bigarren loraldiaren bultzatzaileetako bat izan zen Hira. Euskadi Gazteko maketa lehiaketako entzuleen saria irabaztearekin batera, jarraipena eta oihartzuna eman zioten Su Ta Garrek sortutako euskal heavyari. Lehen diskoarekin gazteen artean izandako erantzun ona ondo baliatu eta garaiko taldeetako bat bihurtu zen. Gerora beste lau disko kaleratu ditu eta hard-rock doinuetara jo du.\nMikel Lazkano, gitarra\nAlex Lobato, bateria\nIbai Marin, ahotsa eta gitarra\nManex Etxeberria, baxua\nDoinu berrien bila(Hitzak eta musika: Hira)\nEztanda(Hitzak eta musika: Hira)\nBurbuila(Hitzak eta musika: Hira)\nIzarren hauts zuria(Hitzak eta musika: Hira)\nPhoenix(Hitzak eta musika: Hira)\nPrintze urdina(Hitzak eta musika: Hira)\nAmetsen putzua(Hitzak eta musika: Hira)\nZein baino zein(Hitzak eta musika: Hira)\nNire onena zu(Hitzak eta musika: Hira)\nRock Tonight(Hitzak eta musika: Hira)\nBoulevardeko geltokian(Hitzak eta musika: Hira)\n1998. urtean sortu zen Oiartzunen Angar taldea, gero Hira taldea bihurtuko zena. Taldearen bultzatzaile nagusiak izan ziren Ibai Marin abeslari eta gitarrista (Azken Garrasia) eta Alain Fernandino bateria jotzailea. Urtzi Olaziregi baxu jotzailea taldean sartzearekin batera, Oiartzungo Udalaren bitartez entsegu lokala lortu zuten. Sei hilabetez entseatzen aritu ondoren, Borxa Fernandez Bortx gitarristarekin (Kudai) osatu zuten taldea. 1999ko urrian, laukote gisa urtebete egin ostean, lehen maketa grabatu zuten Donostiako Amara auzoko estudio txiki batean, artean Angar zen taldearen izena. Lehen grabaketa eskuan, kontzertuetarako errepertorio luzeagoa prestatzen hasi ziren. 2000. urte hasieran, hainbat zuzeneko eman ondoren, kantu berriak grabatzea erabaki zuten, taldeari bultzada handiagoa emateko. Halaber, ordua eman zioten Hira izena taldeari.\nUrte hartako urrian, Espartzako (Nafarroa) Sonido XXIestudioan sartu eta bi astetan hamar kantu grabatu zituzten, Juanan eta Javi San Martin anaiekin. Grabatutako abestietatik lau hautatu eta Euskadi Gazteko X. Maketa Lehiaketara aurkeztu zituzten. Era berean, kontratu baten bila zenbait diskoetxetara bidali zuten grabazioa. Bi kasuetan erantzun ona jaso zuten. Maketa Lehiaketako entzuleen saria irabazi eta IZ diskoetxearekin kontratua sinatu zuten. Ondorioz, Nortasuna (IZ, 2001) argitaratu zuten. Lan hori euskal heavyaren osasun onaren isla izan zen, baina denbora igaro ahala, Urtzik eta Borxak taldea utzi eta beste bi kideek berrosatu behar izan zuten Hira. Horrela, Oscar Lopez (gitarra) eta Manex Etxeberria (baxua) batu ziren taldera. Proiektua indartuta, bigarren diskoa prestatu eta abesti sorta melodiko zein gordinagoak grabatu zituzten. Oztopoak gaindituz (EDG Music, 2003) izenburu argigarria eman zioten bigarren diskoari. Lan horretan, Aitor Gorosabel (Su Ta Gar), Javi San Martin (Sátira) eta Donostiako Santa Zezilia Koralaren kolaborazioak bildu zituzten, eta “La bestia” gaztelaniazko abestia jaso zuten.\nBigarren diskoa atera ondoren, etenaldia egin zuen. Kontzertuak emateko gutxi izan zuten, eta taldearen ilusioa apaldu egin zen. Beste musika estiloak indartzearekin batera, euskarazko heavy metala gainbeheran zegoen (edo aurretik zuen orekara itzultzen ari zen). Horrela, Asgarth taldeari gertatu bezala, Hiraren oihartzuna ere itzaliz joan zen. Denbora tarte horretan, Alain Fernandinok taldea uztea erabaki zuen, eta, haren partez, Alex Lobato sartu zen. Ondoren, Oscar Lopez gitarristak ere Hira utzi eta Jon Iturrino (Ehun Kilo, Lau Mono) hartu zuten. Azkenik, Mikel Zubeldia teklatu jotzailea bosgarren partaide bihurtu zen. Aldaketa horiei esker, Hirak aro berri bat hasi zuen. Hirugarren diskoan, (sic). (EDG Music, 2006), hard-rock musikara gehiago hurbildu zen, eta melodiei inoiz baino trataera eta garrantzi handiagoa eman zioten. Esperientzia, heldutasuna edo taldean emandako aldaketek bultzatuta, ibilbideko abestirik borobilenak topa daitezke disko horretan. Tartean, Ehun Kiloren “Mendekua” abestiaren bertsioa bildu zuten.\nAurreko lanarekin gertatu bezala, promozio eskasak eraginda ezin izan zuten disko berria behar bezala zabaldu. Aldi berean, kontzertu aldetik ordura arteko gabeziarekin jarraitu zuten. Gaur egun, Hirak martxan segitzen du, baina aldaketak izan ditu. Mikel Zubeldiak eta Jon Iturrinok taldea utzi zuten eta Mikel Lazkano gitarrista (Ipar Haizea, Garabi) sartu da.\nDoinu berrien bila


Udalak terraza jartzeko baimenak, Gobernu zentralaren azken erabakien ondoren, egokitu ditu - - Aiaraldea.eus\nLaudiokoUdala 2020-05-05 06:00\nTerrazen gehieneko okupazioa %50era handitu dute. / Aiaraldea.eus\nTerrazen gehieneko okupazioa %50era handitu da 1. fasetik, establezimenduek edukieraren %30 irekitzeko adierazi zituzten zailtasunen ondorioz.\nEspainiako Gobernuak jatetxe eta tabernetako terrazetan %30eko okupazioa baimentzeko erabakia zuzendu du. Azkenik, establezimenduek pertsianak ireki ahal izango dituzte edukieraren erdia hartzeko, hau da, %50. Neurri hori maiatzaren 11n jarriko da martxan, deseskaladaren 1. fasea iristean.


Yanet Cartaya (Goza Ostatua): «Kubako bizipoza aurkituko dute, Euskal Herriko esentzia galdu gabe» | El Diario Vasco\nAlto-urolaYanet Cartaya (Goza Ostatua): «Kubako bizipoza aurkituko dute, Euskal Herriko esentzia galdu gabe»\nYanet Cartaya (Goza Ostatua): «Kubako bizipoza aurkituko dute, Euskal Herriko esentzia galdu gabe»\nGoza Ostatua. Yanet Cartaya bere semea Carlo Alarciarekin batera Goza Ostatuan. / GALILEA\nMIRYAM GALILEA GALILEA.DV@HOTMAIL.COMEZKIO. Sábado, 4 noviembre 2017, 09:06\nBi urte dira lehenengo aldiz Santa Lutziko ostatua zabaldu zenetik. Herri Eskola estreinatu berria, aurreko urtetan Topa Taberna bezala ezagutu izan dugu. Orain itxura berria hartu du honek eta gogo biziz zabaldu berri ditu ateak, Yanet Cartayaren gidaritzapean, familia-negozioa den Goza Ostatuko sekretuak bisitatzera gonbitea luzatzen digularik.\n-Zer moduz moldatzen zara haurrekin?\n- Sorpresa handia eraman dut. Sukaldatzea asko gustatzen zait eta haurrak ere maite ditut, oso atsegingarria da: egunero beraien menua prestatzen dut maitasunez, beraientzat espreski pentsatutakoa eta Amaia Diaz de Monasterioguren nutrizionistak lagunduta. Egunero alaitasuna jasotzen duzu beraiengandik, norbera ezagutzen doaz, nire izena ikasi dute... Oso ondo onartu naute, haurrek zentzu horretan oso erraz egiten dute. Uste dut bai haurrekin eta baita gurasoekin ere ondo moldatzen naizela.\n-Zaila izan al da Bertatik Bertarako produktuekin lana egitea?\n-Proiektu honetan sartzea nihoanean beldurra ematen zidan, espero bezala jokatzen ez jakiteak kezka-tzen ninduen baina azkenean espero baina errazagoa izan da. Orain Bertatik Bertararekin ditudan hornitzaileetako asko iaztik ezagutzen ditut, beraz erraz doa dena aurrera.\n-Familia-negozioa dugu Goza?\n-Dudarik gabe. Ni ari naiz lanean eta nire ondoan, nire eskuineko eskua, Carlos seme nagusia dut. Carlosek 23 urte ditu eta ikasten ari den Graduko bere laugarren urtean dago jada, euskaraz ikasten ari da, eta hurrengo astean praktikak bertako Herri Eskolan hasiko ditu. Nik euskara osteleria mailan behintzat ulertu egiten dut, nahiz eta ez hitz egin eta gai honekin asko laguntzen dit semeak. Egia esan bi negozio aldi berean aurrera eramatea nahiko neketsua izaten ari da, oso desberdinak dira biak gainera, baina esperientzia hunkigarria ere bada eta egunero erronka baten aurrean aurkitzen gara biok.\n-Zer topatuko du Gozara datorren jendeak?\n-Famili-negozio bat aurkituko dute, batik bat. Haurrek beraiek espazioa duten leku bat; eta helduek berea. Nire herrialdeko bizipoza, bertako esentzia galdu gabe; urte asko dira Euskal Herrira etorri nintzela eta nahiz eta %100 kubatarra izan asko zor diot Euskal Herriari, eta Ordiziari noski, iritsi nintzenetik etxe izan dudana.\n-Zein da Gozaren eskaintza?\n-Egia esan eguneroko menu bat prestatzearekin ez naiz ausartu. Egunero hogei bat haur ditut jangelan eta nahikoa dut beraiekin, garrantzi-tsuena hauek gustura egotea baita. Norbaitek nahi izanez gero ogitartekoak, razioak.. hartu ditzazke tabernan, hori bai. Bestela, ostirala gauetik igandera arte datozenak plater konbinatuak, ogitartekoak, ka-tzolitak, razioak... dituzte aukeran. Guzti-guztia kontu handiz prestatutakoa.\n-Zein da zuen plater kuttuna?\n-Bakarra aukeratzea ezinezkoa egiten zait, hori bat, Gozara gerturatzen dena txanpiñoi katzolita eta albondigak probatu gabe ezin da joan. Primerakoak dira!\n-Zein izango da Gozaren ordutegi berria?\n-Goizeko 7:00etan zabaltzen ditugu ateak gosariak emateko eta eguneroko martxa gaueko 21:30ean amaitzen da, igandetik ostegunera behintzat. Famili-negozioa da hau eta ordu horretan itxita nahikoa dela uste dugu. Beharbada ostegunetan pintxo-potea dela edo futbol partidak, apur bat luzatu gaitezke baina ordutegi hori mantentzea gustatuko litzaiguke. Asteburuetan bai, beranduago itxiko dugu. Esatekoa da egunero gaudela zabalik, astelehenetik igandera: kontutan hartu behar da astean zehar haurrek bazkaldu behar dutela eta asteburuan isteak ez duela zentzurik. Gainera, zabaldu berri dugu eta jendea zaindu behar da.\nGoza ostatuko inaugurazioa azaroaren 16an\nUrretxuarras en el ciclo cross de Telleriarte Las rondallas, protagonistas


Informazio gehiago: Lauaxeta Campusen webgunean.\nLauaxeta Ikastolak espazio pribilegiatua du, zabala eta naturala, ikaskuntza informala ahalbideratzen duena eta eragin positiboa duten emozioak bultzatzen dituena. Espazio hau, ikasleen hezkuntzara, kirolera eta aisialdi beharren zerbitzura dago.\nNola handitu dezakegu espazio honen balioa?\nLauaxeta Campus 2021-2025 planak, naturaguneen balioa handitzearen alde egiten du, berdegune gehiago sortuz eta ikastola osatzen dugun pertsonen arteko topaketa bultzatuz. Hezkuntza, kirola eta aisialdi proiektuen eskura dauden espazio funtzionalak eta jasangarriak baliatuz.\nHorretarako, igerileku propio eta berri bat eraiki nahi da, egungo eta etorkizuneko beharrizanei erantzuteko eta beste kirol jarduera batzuei ere zerbitzua emango dieten aldagela eta ekipamenduekin. Kirol jarduera horiek gure seme-alabei ez ezik, familiei eta ikasle ohiei ere zabaltzeko asmoa dago, sinistu egiten baitugu ikastolan gaudenak, egon zirenak eta egongo direnak kontuan hartzeak balio erantsi garrantzitsua duela.\nNaturalizazioaren aldeko apustu horrekin jarraituz, belar artifizialeko futbol zelai berria tokiz aldatzeko asmoa dago, eta, horrela, campus erabilera izango duen erdiko espazio handi bat sortuko da. Topagune horrek protagonismo handia hartuko du gure ikastolan, sormena eta aniztasunaren trataera sustatuko dituzten jolas eta estimulazio multisentsorial eremuak izango baititu bertan.\nIdeia hori erdiko patiora zabaldu nahi da, ikasgeletatik bertara sartzea erraztuz eta ikaskuntza formala kanpoko espaziora zabalduz. Haur Hezkuntzako eta Lehen Hezkuntzako Lehen Zikloko ikasleentzako jolastokia birmoldatzeak gaur egungo hormigoizko espazioak eraldatu eta ikaskuntza eta jakinmina probokatzen dituen guneez ordezkatzea ekarriko du.\nHezkuntza baliabideei dagokienez, beharrezkotzat jotzen dugu Batxilergoko eta Haur Hezkuntzako espazioak birmoldatzea, hezkuntza proiektuaren errealitateari hobeto erantzun diezaioten. Gaur egungo premietara ez ezik, etorkizunari ere aurre hartzen dioten gelak izan behar dira: gustura sentitzeko lekuak, ikasteko, lan egiteko eta harremanak izateko dugun gogoari ekarpen positiboa egingo dioten espazioak.\nPlanak, ikastolaren egungo beharretara egokitzeko, idazkaritza eremua eguneratzea ere badakar. Irisgarritasuna hobetzeko asmoz, iadazkaritza beheko solairura jaitsiko da eta batzarrak egiteko eta lan egiteko espazio berriak sortuko dira goiko solairuan.\nEta amaitzeko, ibilgailuen aparkalekuaren arazoari irtenbidea eman nahi zaio aparkaleku berri bat eraikiz, horrela sarbidea erraztuz, hezkuntza esparruaren barruan autoak aparkatzea saihestuz eta oinezkoen segurtasuna bermatuz.\nAsmo hauek, komunitate osoaren beharrei erantzungo dieten kirol eta aisialdi zerbitzuen kantitatea eta kalitatea handitzea ekarriko dute; esate baterako, familiek eta ikasle ohiek igerilekua eta bestelako kirol instalazioak erabili ahal izango dituzte, eta ikaskideek ospakizunak familia ingurune ezagun eta seguru batean antolatu ahal izango dituzte.\nGure konpromisoa da, Lauaxeta Ikastolaren hezkuntza proiektuaren mailan dauden baliabideak eskuragarri jartzea. Azken batean ezin dezakegu ahaztu gure aurrekoen ondarea hobetzeko betebeharra dugula, zerbitzuak eta ekipamenduak komunitate osoaren zerbitzura jarriz. Harrotasunez, Lauaxeta osatzen dugulako eta pertsonak bezala aberastuko gaituen kontaktu eta ikaskuntza sare bat sortu dezakegulako.\nAurreko albisteaUmea lokartzeko erremedioak eta beste batzuk…Hurrengo albisteaLauaxeta Campus: etorkizuna irudikatuz\nberrikuntzaeskolaz kanpokoaketorkizunaezagutun daigun...instalazioakkirolakudeaketa


Semalt Konpainia eta bertako zerbitzuak\nWebgune bat duzu, eta ziur asko zure webgunea sustatu nahi duzula, eta galdetzen duzu zein estrategia aplikatu edo zein bereziki zure webgunera egokituta? Ez kezkatu; Zuretzat dena planifikatu dugu.\nIzan ere, lineako edozein enpresaren jabearen helburua bilaketaren emaitzen orrialdeetan bere gunea kokatzea hobetzea da. Webgune baten kokapena ona da bilaketaren emaitzen lehen orrialdean sailkatzen denean. Eta hau ez da posible SEO estrategiak gabe.\nHori dela eta, Semalt- ek zerbitzu onenak garatu ditu webgune hauetarako : SEO (bilatzaileen optimizazioa) eta Web Analytics. Horrez gain, Semalt-ek bi SEO kanpaina eskaintzen ditu, hala nola AutoSEO eta FullSEO.\nInformazio hori guztia baino lehen, esan diezaiogun Semalt zer den; Zer eta zergatik egiten du Semalt-ek. Semalt-en inguruko beste gauza asko. Goazen!\n2013ko irailean sortu zen, Semalt hazten ari den informatika enpresa modernoa da. Bere egoitza Kyiv-en dago, Ukrainan. Pila handiko agentzia digital gisa, ekintzaileei, web-arduradunei, analistei eta marketineko adituei negozio mota guztiak modu eraginkorrean erabiltzeko web kanpainak eskaintzen dizkiegu.\nSemalt aditu sortzaileek, talentudunek, dinamikoek eta motibatutako adituek osatzen dute. IT proiektu arrakastatsuak biziarazi dituzte. Hamar urte daramatzagu gure gaitasunak findzen eta dudarik gabe, gutako bakoitza bere negozioaren benetako maisua dela baieztatu dezakegu.\nGure ahalegin bateratuak web zerbitzu original eta berritzaileenetako bat sortu du. Eta harro gaude gaur aurkeztea. Teknologia honi eta gure laguntzari esker, zure gunearen potentzial guztiaz jabetuko zara.\nUrte askoko lana eta analisia egin ondoren, ulertu behar dugu zer egin behar den, noiz eta nola egin behar den. Gure helburua altuera berrietara iristen laguntzea da, bai Google-n bai zure bizitzan. Landu gurekin arrakasta ziurtatua lortzeko.\nIkusten duzunez, guztiz benetakoak eta prest gaude zurekin eguneko edo gaueko edozein unetan!\nOrain, Semalt-i buruz gehiago dakizuenez , eman diezaiogun zerbitzu gisa eskaintzen duena.\nZer eta zergatik egiten du Semalt-ek.\nZer egin dezakegu? Zure negozioa hurrengo mailara eramaten dugu! Merkaturatzeko bide berriak irekitzen ditugu eta lehiaketa irabazten lagunduko dizugu. Semalt-ek zure webgunea behar bezala aipatzeko funtsezkoak diren zerbitzuak eskaintzen dizkizu: SEO eta Analytics.\nHorrela, esan beharra dago SEO teknologia dela xede-audientzia eta salmentak handitzeko modurik ekonomikoena eta eraginkorrena. Hori dela eta, Semalt-ek konpromisoa hartu du zure webgunearen ikusgarritasuna hobetzeko eta zure webgunea Google-ren TOP-ean kokatzeko . Bisitari gehiago - diru gehiago! Semalt-ek laguntza eskaintzen dizu zerbitzu nagusietan:\nNola funtzionatzen du bilaketa motorraren optimizazio prozesua?\nDiru asko irabazten uzten duen edozer bezala, SEO prozesu konplexua izan daiteke.\nJakina, gako hitzak bilatu eta SEO optimizatutako META etiketak sortu ditzakezu zeure buruari freeware tresnak erabiliz, eta gero eseri eta itxaron magia gertatuko den arte. Hala ere, ez da SEO emaitza bikainak lortzen.\nHorretarako metodorik ohikoena profesional autonomoak enplegatzea da. Hala ere, ezin duzu eraginkortasun osoa berma diezazun ala ez.\nBeste bide bat, eta, agian, hobea da etorri berrientzat, negozioa SEO egiteko agentzia bat aurkitzea da. Barneko eta kanpoko optimizazio maila ona eman dezakete, Googlek oso gustuko duen zerbait.\nHorrelako agentzia batekin lan eginez, benetako SEOaren fase guztietan gidatuko zaitu:\nGako-hitza (k) Ikerketa: Gako-hitz guztiak ez dira berdinak sortuko. Batzuek ez dute inoiz zure webgunerako funtzionatuko, beste batzuek zoragarria izan daiteke. Hori da zuhurtziaz aukeratu beharrekoa.\nOptimizazio teknikoa: fase tekniko hau zure webgunea bilatzaileentzako "berrikusteko" prestatuta egotea da. Eragin zuzena du zure estimua irabazteko aukeretan.\nKanpoko optimizazioa: Kanpoko optimizazioa edo eraikuntza loturak. Zure webgunerako beste esteka batzuk lortzea da. SEO gehienek SEO estrategia baten ardatz gisa aipatzen dute, eta badirudi zuzenak direla (gerora itzuliko gara).\nJarraipen-garapena: Jarrai zure webgunea hobetzen saiatzea bisitariei. Gustatzen bazaie, bilatzaileek gauza bera egingo dute.\nHemendik aurrera, lineako negozio bakoitzak bere webguneak optimizatu beharko lituzke bilatzaileentzat neurri batean edo gehiagotan. Jakina, diru sarrerak eta jasangarritasunaz kezkatzen badira.\nSEO guztia zure webguneko trafiko organikoa gidatzen duelako eta "oinarriak" jartzen ditu sarean zure presentzia indartzeko.\nInformazio faltak negozioa geldiaraztea dakar. Informatu zaitez eta zure negozioa kontrolatzen du! Egunero, zure aurrerapenari buruzko datu analitiko objektiboak eskaintzen dizkizugu.\nEgunero, gunearen posizionamendua aztertzen dugu eta haien aurrerapenak kontrolatzen ditugu. Izan ere, Semalt-ek zure lehiakideei buruzko informazioa biltzen du, jakina, bakarrik haien guneak kontrolatzea erabakitzen baduzu.\nBeste gune batzuetan ez bezala, zure posizioa aldian-aldian eguneratzen dugu, aukera paregabea eguneko edozein unetan zure webgunearen posizioak linean jarraitzeko eta azken aldaketak ikusteko.\nAzterketa guztiak zure webgunetik deskarga ditzakezun PDF formatura itzulitako txosten analitiko zehatz baten bidez aurkezten zaizkizu. Txostena adierazitako helbide elektronikora bidali daiteke. Horrek zure aurrerapenen berri ematen du.\nEgia esan, goi mailako Google-ra iristeko borroka garrantzitsua da. Hala ere, oso garrantzitsua da zure posizioa goian mantentzea betirako, izan ere, zure lehiakideek gose lehoi baten atzetik ibiltzen dira. Tranpa hau eror ez dadin, gure web analitika ezarri dugu.\nIzan ere, gure web analitika analisirako zerbitzu profesionala da webmasterrentzako atea irekitzen duena merkatuaren jarraipena egiteko aukera berrietarako, bai zure eta bai lehiakideen posizioak eta negozio analitikoen datuak ikusteko.\nJakinarazi. Hasi orain gure web analitika erabiltzen!\nAnalisiak honako hauek ditu:\nHitz gakoen iradokizunak: merkataritzako hitz egokienak hautatzen lagunduko dizugu.\nPosizioen historia: ikusi eta aztertu zure gako-hitzen kokapena denboran zehar.\nGako-hitzen posizioak: bilatzailearen sisteman zure webgunearen kokapenen jarraipena.\nLehiakideen esplorazioa: zure lehiakideen bilatzaileen posizioak aztertu eta aztertu.\nZure markaren kontrola: Analisiaren informazio honek zure ospe-tasa aurkezten du, lankidetza-politika eskuduna garatzeko aukera emanez.\nWebgunearen analizatzailea: zure webgunea guneen garapenaren eta SEO industriaren eskakizunak betetzen dituen aztertzea.\nZein SEO kanpainak eskaintzen du Semalt?\nEsan dugunez, Semalt-ek bi SEO kanpaina eskaintzen ditu, hala nola AutoSEO eta FullSEO. Esan iezaguzu haiei buruz orain!\nIzan ere, kanpaina hau lineako salmentak areagotu nahi dituzten pertsonei zuzenduta dago SEOrekin oraindik ezagutzen ez direnentzat, eta ez dute diru asko inbertitu nahi emaitzak lortu gabe. Ondoren AutoSEO kanpainak zuretzako kanpaina onenak dira. Jakin zergatik.\nZergatik behar duzu AutoSEO?\nAutoSEO kanpainek dagoeneko frogatu dute hainbat gunetan, beraz ez ezazu salbuespenik egin zure gunerako. Ezagutu AutoSEOren emaitza batzuk:\nKanpaina honetan sartzen den guztia, AutoSEO-k barne hartzen du:\nHitz egokienak aukeratzea\nNiturri guneetarako estekak eraikitzea\nOrain, SEO optimizazioarekin hasteko eta zure Google sailkapenak AutoSEO-rekin hobetzeko garaia da.\nSEO sustatzeko gako-hitzen aukeraketa\nLink building kanpaina abian jartzea\nKudeatzaile pertsonalaren laguntza\nSEO sustapena edozein lekutan eta hizkuntzatan\nAukeratu zure HELBURUEN ADIERAZPEN PLANA, Semaltek urtebete, 6 hilabete, 3 hilabeteko harpidetzak ditu eta baita hilabete bateko harpidetzak ere , Semalt aurrekontu guztietara egokitzen delako.\nFullSEO , Google-ren TOP- arekin bat egiteko metodo aurreratua da. Hain zuzen ere, zure webgunearen barneko eta kanpoko optimizaziorako hainbat eragiketa dakar, oso denbora laburrean emaitza bikainak emanez.\nGoogle-ren gailurrera iristeko, denbora eta baliabideak behar dituzu. Hala ere, SEO estrategia oso aurreratuak garatu ditugu FullSEO-rekin audientzia, esteken trafikoa eta salmentak ahalik eta denbora laburrenean handitzeko .\nBeraz, zalantzarik gabe, abian ezazu orain FullSEO kanpaina eta zoaz Google-ko TOP-era!\nFullSEO kanpaina oso eta eraginkorra da zure negozioa ahalik eta denbora laburrenean zure webguneko audientzia areagotzeko SEO maila handiagoa lortzeko.\nFullSEO-rekin, zer lortzen duzu?\nEpe luzerako emaitzak azkar eta eraginkorrak\nSemaltek ehunka bezero pozik ditu\n2013. urteaz geroztik, gure ekintza guztiak gure bezeroen lineako jarduerak hobetzera zuzenduta daude. Oso harro gaude haien arrakastaren parte izateagatik. Ezagutu ezazu hemen gure bezeroen gogobetetasuna haien testigantzen bidez: +32 bideo-lekukotasun, +146 testigantza idatziak eta +24 kasu.\nHemen adibide batzuk\nBezero pozik dauden horietakoa ere izan zaitezke\nJakina, pozik dauden bezero horietako bat ere izan nahi duzu, beraz, posible da. Semalt Google bilatzailearen lehen 10 postuan kokatzeko prest dago uneko posiziotik zure rankingera. Hala izan da, adibidez, Greta jauna, Zaodrasleko zuzendaria, Semalt SEO zerbitzuekin nabarmen hazi dena. Hona hemen Semalt-ekin izandako esperientziari buruz esan zuena: "Zerbitzu oso ona naiz. Pozik nago, arrakasta organikoa handitzen ari da. Gako-hitz asko daude goiko 10etan. Ivan Konovalov kudeatzaile bikaina da, oso saiatzen da, beste bi saiatu aurretik hura, eta ez ziren hain onak ».\nSEO kanpainaren 5 hilabetetan gutxienez, aurrerapenak mantentzea lortu genuen eta Zaodraslek Google TOP-5 eta TOP-3 gailurrean lor genezakeela ziurtatu genuen. Egin klik hemen emaitzak ikusteko:\nBeraz, emaitza hauek interesatzen bazaizkizu, gure webgunea bisita dezakezu eta gure bezeroei buruzko informazio ugari aurki dezakezu. Kasuak hemen aurki daitezke .\nOso garrantzitsua da aipatzea Semalt 16 urtetik gorako SEO esperientzia duen enpresa dela 120 aditu baino gehiagoko talde batekin. Beraz, etengabe harremanetan gaude gure bezeroekin, haiengandik etorriko diren behar guztiei automatikoki erantzuteko. Beraz, gure webgunean edozein unetan topa dezakezu gure taldea.\nSemaltekin hizkuntza barrerarik ez\nEz dago hizkuntza oztoporik, zeren eta edozein hizkuntza hitz egiten duzun ere, gure arduradunek zurekin hizkuntza arrunta topatuko dute. Azken finean, ingelesa, frantsesa, italiera, turkiera eta beste hizkuntza asko ere hitz egiten ditugu.\nSemalt edo Turbo istorioaren inguruko datu interesgarria\n2014an bulego berri batera joan ginen eta loreontzi zahar batean aurkitu genuen. Aurreko bulegoko jabeak utzi egin zuen eta ez zuen hartu. Beraz, dortoka geure buruari utzi eta gero Turbo deitu genion. Dortokak nola elikatu eta zaindu jakin genuen eta bulegoko maskota berria akuario zabal handi batera joan zen. Orduz geroztik, gure maskota bihurtu zen.